Julen Leturiondok ‘Ixilduak’ lana aurkeztuko du gaur Coliseoan - etakitto.eus\nJulen Leturiondok ‘Ixilduak’ lana aurkeztuko du gaur Coliseoan\nJulen Leturiondo musikari eibartarrak lan berria aurkeztuko du gaur, 19:30ean, Coliseo antzokian. ‘Ixilduak’ abestia ekarriko du, estudioan egindako bere lehen lana eta etorkizuneko EParen aurrerapena.\nJulenek zuzeneko emanaldia eskainiko de Eñaut Armentia, Asier Cascan eta Josu Cascanekin. Gainera, bideoklipa ikusteko aukera izango da eta ekitaldi berezia prestatu dute. “Kontzertu estandarretik urruntzen saiatu gara”, esan zigun abeslariak joan den astean egin genion elkarrizketan.\nA post shared by JULEN (@its.julen)\n« Zapatu arratsaldean zenbait autobus-geraleku kenduko dituzte Itzulia ospatuko delako Larriki gaixorik dauden presoak etxera ekartzea eskatu dute, Osasunaren Munduko Egunarekin bat eginez »


HARLAUZA NOIZ ERORIKO ZAIN | Ekonomia | Berria\n2021eko otsailak 28 - Iruñea\nIronikoki, Hego Euskal Herriko finantza publikoen egonkortasuna Espainiako finantza publikoen desoreken menpe dago. Hitzarmen Ekonomikoak eta kontzertu ekonomikoak jasotzen dutenez, Nafarroak eta EAEk Espainiako zor guztiaren interesen eta amortizazioaren zati bat ordaindu behar dute ekarpen eta kupo bidez —bakoitzak egokitutako neurrian—. Espainiako zor publikoa barne produktu gordinaren %117ra heldu den honetan, estatuari urtero ordaindu beharreko faktura itogarria izan zitekeen, baina ez da horrela. Zergatik? Konpentsazio gisa, kupoaren eta ekarpenaren kalkuluan, defizit publikoa aintzat hartzen delako. Hots, alde batetik kentzen dena itzuli egiten da bestetik, eta kito. Agur arazoa.\nBaina zer gertatuko litzateke baldin eta Espainiako aurrekontuek defizita izan beharrean superabita izango balute? Orduan bai, Espainiako zorraren harlauza buru gainean erortzeko arriskua lukete Hegoaldeko finantza publikoek. Aurrekariek diote ez dela erraza hori gertatzea, baina aldi berean komeni da zoria gehiegi ere ez tentatzea.\nBerez, ez da kontu berria. Iragan legealdian, Mikel Aranburu Nafarroako Gobernuko Ogasun kontseilari ohiak ohartarazi zuen mehatxu hori zegoela eta Hitzarmen Ekonomikoan zorraren gaineko erreferentzia hori aldatu beharra zegoela.\nOrain, berriz, mahai gainean jarri du auzia Geroa Baik. Mozioa aurkeztu zuen Nafarroako Parlamentuan, eta aurrera atera zen, gehiengoz: legebiltzarrak eskatu zion gobernuari Madrilekin harremanetan jar dadila Hitzarmen Ekonomikoko 54. artikuluaren aldaketa negoziatzeko. Hain zuzen ere, oraintxe, 2020tik 2024ra arteko ekarpenaren kalkulua negoziatzen ari dira Iruñeko eta Madrilgo gobernuak. Gaur-gaurkoz, ez dago informazio handirik nondik norakoez. Galdetzen zaion bakoitzean, Elma Saiz Ogasun eta Ekonomia kontseilari mugatzen da esatera «sintonia ona» dagoela Espainiako Gobernuarekin.\nZer dio Hitzarmen Ekonomikoak?\nNafarroak bereganatu gabeko kargatzat jotzen ditu estatuko zorraren amortizazio kuotak eta interesak. Hau da, urtero ordaindu beharreko ekarpenaren kalkuluaren barruan, zorraren %1,6 ordaintzea dagokio. Aipamen bera egiten du kontzertu ekonomikoak, eta, ondorioz, EAEk zorraren %6,24 ordaindu behar du.\nZergatik dago aipamen hori?\nErreferentzia hori 1981ean sartu zen lehen aldiz, kontzertu ekonomikoaren negoziazioan. Elkarrizketa zaila eta gorabeheratsua izan zen hura. Pedro Luis Uriarte Jaurlaritzako orduko Ekonomia eta Ogasun kontseilariak kontatzen duenez, 22 korapilo izan zituen negoziazio hark, baina zorrarena ez zen izan horietako bat. 1990ean izan ez zen bezala. Urte hartan, Jaurlaritzak irekitako bidetik jo zuen Nafarroako Gobernuak ere, eta Hitzarmen Ekonomikoa adostu zuen. Bi kasuetan, ez zen ikusten Espainiako zorra etorkizuneko arazo izan zitekeela: 1981ean, Espainiako zorra BPGaren %20 zen, eta 1990ean, berriz, %42,5.\nZenbat handitu da zorra?\nIragan finantza krisia piztu zenetik, nabarmen gora egin du Espainiako zor publikoak. 2007an, BPGaren %35ean zegoen, eta ondorengo zortzi urteetan ia hirukoiztu egin zen. 2011n, Europako Batasunak austeritate politikak ezartzera behartu ondotik, zorraren igoeraren erritmoa gelditu egin zen, eta 2016tik bost puntu behera egin du. Iaz, pandemiari aurre egiteko hartu behar izan diren neurri guztien ondorioz, gora egin du nabarmen berriro, BPGaren %117raino.\nOrduan, zergatik ez da arazo?\nEkarpena eta kupoa kalkulatzeko metodologia konplexua da, eta bertan konpentsazio batzuk zehazten dira, foru ogasunek ez dituzten diru sarrera batzuk dituelako estatuak, eta haien zati bat ere badagokielako bi erkidegoei. Horrekin batera, Espainiak bere gastu publikoaren zati bat defizit bidez finantzatzen du, eta ez litzateke bidezkoa ekarpenean eta kupoan hori aintzat ez hartzea. Bestela, bere gain hartu ez dituzten finantza zamengatik ordaintzerakoan, euskal herritarrek zergekin ordainduko lukete espainiarrek defizit bidez finantzatutakoa. Ez lukete defizitaren onurarik jasoko, eta, zorra handituko litzatekeenez, haren kaltea pairatuko lukete. Horregatik, defizita konpentsazio gisa hartzen da.\nHorrek zer ondorio du?\nBata bestearen truke. Zorpetze bidez finantzatzen denez defizita, batetik ordaindu beharrekoa, besteak konpentsatzen du. Egiazki, errealitatea ondorio orokor hori baino konplexuagoa da. Batetik, defizitaren konpentsazioa urte bateko ekarpenaren kalkuluan sartzen delako, kolpe bakarrean; hamar urteko bonu baten zorraren kuota, berriz, epe horretako urte bakoitzeko kuotaren araberakoa da. Bestetik, zor merkatuetara jotzerakoan, estatuak aukera gehiago ditu, bai finantzaketa lortzeko, bai interes tasa apalagoetan egiteko. Azken urteetan, egungo finantzaketa baldintza egokiez baliatzen ari da zor hori birfinantzatzeko eta interes tasa apalagoak lortzeko. Funtsean, egun, ez du zorrik amortizatzen, eta Nafarroak eta EAEk ekarpen eta kupo bidez zor handi horren interes tasak baino ez dituzte pagatzen.\nEta zenbat ordaintzen da interes tasetan?\n2018an, Nafarroako Gobernuak azterketa bat egin zuen zehazteko ekarpenetik zenbat bideratzen den Espainiako aurrekontu orokorren diru sail esanguratsuenak finantzatzera, eta ondorioztatu zuen gaur egun interes tasak pagatzeko erabiltzen dela diru gehien: zehazki, %28,7. Ehuneko hori apenas aldatu den, 2021eko estatuko aurrekontu orokorretan 31.500 milioi euro bideratuko baitira interes tasak pagatzera —aurreko urteen neurri berean—. Hau da, Nafarroak aurten ekarpen bidez pagatuko dituen 560 milioi euroetatik 160 milioi inguru Espainiako zorraren interes tasak pagatzeko izango dira.\nZein da mehatxua?\nAlde batetik, zor merkatuetan interes tasak igotzeak eragina izango luke ekarpenaren eta kupoaren zenbatekoan. Bestetik, Espainiak defizitik ez balu, konpentsazioa desagertu egingo litzateke, eta superabit horren %1,6 eta %6,24 ordaindu beharko lukete Nafarroak eta EAEk, hurrenez hurren. Azken 40 urteetan, hiru aldiz baino ez da gertatu hori: 2005ean, 2006an eta 2007an. Urte haietan, Espainiako zorra BPGaren %35 eta %42 artean mugitu zen.\nKontzertua eta Hitzarmena\nEspainiako Gobernuak autonomoen ordezkariei proposatu die kotizazioak 230 eta 590 euro artekoak izatea. Sistema noiz jarri martxan dute eztabaidagai orain.


'Eskolara Lagunekaz', ikasleei ikastetxera oinez joan daitezan - bizkaie.biz\nBizkaie! 2022-05-17 11:16 Pil-pilean\nDerioko Udalaren ekimena da.\nDerioko Udalak gaur, maiatzak 17, Eskolara Lagunekaz proiektuari ekingo deutso barriro, ikasleei eta euren familiei ikastetxera oinez joan daitezala proponiduteko. Derio 2020an atxiki jakon Umeen Uria Sareari eta gure udalerria gazteen ikuspegitik eraldatzearen alde egin eban. Jarrera hori 2020an hasi zan Umeen Kontseilua eta Eskola Bideak proiektua martxan jarri ziranean.\nEskola Bideak proiektuaren kasuan, 2019/20 ikasturtean hasi zan prozesua eta Derioko Eskolako 3., 4. eta 5. mailako 155 umek parte hartu eben baina Covid-19aren ondorioz, proiektua bertan behera itxi behar izan eben. Esangura horretan, 2020/21 ikasturtean ekimena berreskuratzea erabagi zan; orduan 4., 5. eta 6. mailako 162 ikaslek parte hartu eben.\nIkasleen autonomia eta erantzukizuna sustatzea, osasuna hobetzea, trafikoa gitxitzea eta, ondorioz, ingurumena hobetzea, ingurune seguruagoa eta lagunkoiagoa izan daiten; horreek dira, besteak beste, Eskolara lagunekaz proiektuak sortzen dituan ondorio positiboetako batzuk eta horregaitik, ekimenari eutsi gura jako eta berreskuratzeko momentua heldu da. Helduek gainbegiratuta, begirale batzuek eskolaraino heltzen diran eta ikasleakaz diseinautako ibilbideak gidatuko ditue.\nEgitasmo honen azken helburua ikasleak euren kabuz ikastetxera joateko kapaz izatea dala, ezelako laguntza edo gidaritza barik.


Behi eroen krisiak zapuztu egiten ditu behien esportazioak | Consumer\nBehi eroen krisiak zapuztu egiten ditu behien esportazioak\nEspainiako behien esportazioek atzerakada handia izan dute EEBren lehen kasua agertu zenetik, azaroan Galiziako abeltegi txiki batean erregistratu baitzen. Krisiak hautsi egin du aurreko hamarkadako haragi-ustiategien goranzko joera, eta eragin negatiboa izan du esportazioetan, nahiz eta azken datuek nolabaiteko susperraldia erakusten duten.\nEnxerxo, Galiziako herrixka bukoliko bat, zelai berdeez, euri finez eta harrizko etxez osatua, asko aldatu zen joan den azaroan Parrula hil zelako. Espainian ofizialki ezagututako behien entzefalopatia espongiformearen (EEB) lehen kasua besterik ez zen izan.\nEspainiako iritzi publikoa astindu zuen berriak. Baina baita merkatuetara ere, azken hamarkadan haragi-kontsumorako abeltzaintza-produktibitatean portaera altzistara ohituta baitzeuden. Nekazaritza, Arrantza eta Elikadura Ministerioak landutako nekazaritza-sektorearen datuen arabera, behi-aziendaren artean, haragitarako gaitasuna deiturikoaren mesedetan nabarmen berregituratua, Espainiak, 2000. urtean, seigarren postuan zegoen Europar Batasunean abelburu kopuruari dagokionez. Sei milioi animaliatik gora ia 600.000 tona haragi eta sei milioi eta erdi tona esne baino gehiago ziren. Kopuru horien zati handi bat esportaziorako da.\nOndoz ondoko behi eroen kasuak konfiantza-krisia eragin zuen tokiko kontsumitzaileen artean. Nazioarteko merkatuetan ere izan zuen eragina, eta behi espainiarrak sartzea mugatu zuten, bai animalia biziak bai haragia, herrialde askotarako. Nekazarien eta Abeltzainen Elkarteen Koordinakundeak (COAG) egindako azterlan baten arabera, Espainian behi eroen krisia hasi zenetik, sektore horretarako galerak 83.000 milioi pezetatik gorakoak direla kalkulatzen da.\n1999an, ASOVACek (Asociación Española de Criadores de Vacuno de Haragia) argitaratutako lan batek behi-haragiaren eta hiltzeko animalien esportazioen erritmo ona erakutsi zuen. Urte horretako ekitaldian lortutako emaitzen artean, aurreko urtekoekin alderatuta, behikiaren, haragi freskoaren eta izoztuaren esportazioak %20 hazi ziren, eta hiltzeko animalien esportazioak, berriz, %15. Era berean, produktu horien inportazioak ere handitzen ziren, batez ere haragi freskoaren atalean. Haragi fresko edo izoztuaren hartzaile nagusiak gure inguruko bi herrialdeak ziren: Frantzia eta Portugal.\nEsportazioen eta inportazioen azken balantzan, haragi freskoaren 1999ko zenbatekoak ez ziren 1998. urtekoen oso bestelakoak; balantzea, berriz, oso positiboa zen haragi izoztuaren kanpo-merkataritzarako, batez ere Errusiara esportatu zelako, elikagai-laguntzaren bidalketak sortutako hazkunde handiaren ondorioz.\nKrisiaren etorrerak, ordea, 2000ko iragarpenetarako erabiltzen ziren datu itxaropentsuak aldatu zituen. Kanpo-merkataritzak balazta handia izan zuen iaz, eta eragin handiagoa izan zuen azken hilabeteetan. “1994az geroztik, lehen aldiz aldatu da haragi freskoaren esportazioen joera”, adierazi du berriki ASOVACek. Azterketak erakusten duenez, aurreko urtearekin alderatuta, jaitsiera nabarmena izan da, bereziki herrialde guztietara egindako esportazioetan. Jaitsiera hori nabarmenagoa izan da abenduan eta Frantziara, baina, batez ere, Italiara, bideratuta egon baita.\n1999ko urtarriletik 2000ko abendura, Espainian EEBren lehen kasu dokumentatuekin, Frantziara egindako esportazioak %0,7 jaitsi ziren. Baina Italian eta Portugalen, erorketak %10,8 eta %3,3 izan ziren, hurrenez hurren. Esportazio guztien jaitsiera orokorra %2,3koa izan zen, hau da, 2.500 tona haragi fresko gutxiago.\nHaragi izoztuari dagokionez, jaitsiera askoz handiagoa da, nahiz eta Espainiako esportazioa nabarmen hazi zen Erresuma Batuan eta Frantzian. Lehen kasuan, igoera %62koa izan zen, eta Frantzian, berriz, ez zen oso nabarmena izan: %25,7. Datuen arabera, kontsumitzaileek mesfidantza nabarmena dute tokiko produktuentzat, eta konfiantza handiagoa kanpo-merkatutik datozenengan. Kasu honetan, Espainiak etekina atera dio.\nHala ere, merkatuaren bilakaera beste herrialde batzuekin alderatuz gero, nabarmen negatiboa da azken balantza, bereziki Grezian (% 24,5 jaitsi ziren esportazioak), Danimarkan (% 75,3 jaitsi zen), Italian (% 40,9) eta Errusian (% 55) izandako beherakada handiak direla eta. Kanpoko salmentetan izandako erorketa horien ondorioz, haragi izoztuaren jaitsiera orokorra %26,8koa izan zen 2000ko abenduan.\nAldiz, epe horretan, Brasil eta Uruguaitik etorritako haragi izoztuaren hazkunde iraunkorra mantendu zen, azken hori neurri txikiagoan, eta Irlandatik etorritako inportazioak nabarmen gutxitu ziren.\n"Orain behi-haragiaren ohiko kontsumo-maila baino % 15 beherago gaude", azaldu du Domingo Palos ASOVACeko kudeatzaileak. Izan ere, krisi garai honetan ere nabaritu da Espainiako izaera latinoa. "Europako Batasuneko beste herrialde batzuetan, kontsumo-aldaketak ez dira gertatu Espainian gertatu den bezain bortizki", erantsi du.\nAldaketak bortitzak izan arren, adierazle batzuek kontsumoa eta esportazioak pixka bat berreskuratu direla adierazten dute. Horien artean, kontsumoaren portaeraren azterketa subjektibo samarrak markatzen dituen arren, behi-kontsumoaren eta antzemandako azken kasuen eragin mediatiko eta soziologikoaren galeraren arteko lotura tradizionala nabarmentzen da. Badirudi errutina-sentsazio horrek galdutako konfiantza berreskuratzen duela.\nEdozein modutan ere, XXI. mendearen lehen urtean Espainiako esportazioen buru izango den behien sektorea ez dago. Espainiako Merkataritza Ganberak egindako Espainiako Kanpo Merkataritzaren txosten baten arabera, hazkundearen buru izango diren sektoreak kreditu-erakundeak eta produktu kimikoetan, esnekietan eta paperaren eratorrietan diharduten enpresak izango dira.\nasuvaco (behi-hazleen Espainiako elkartea) behi erotu behien falopatia espongiforme eb esportazio haragi fresko haragi izoztu KOAG kontsumo ministerio de agricultura-eu


Nerea Arrien idazleak etxeari buruzko gogoeta bat dakar ‘Etxegabetuak’ eleberrian - KULTUR SHAREA - Page 43\nPosted on 2021-01-15 by KulturSharea\nAmetsez, iraganez edota nostalgiaz eraikitako etxeetan jarri du arreta Lekeitioko idazleak.\nAdreiluzkoak dira kaletik ikusten ditugun etxeak, baina badira adreiluarekin inoiz eraikiko ez diren beste etxe mota batzuk ere: ametsez, iraganez edota nostalgiaz sortu diren horiek, zerbait abstraktuaz osatuak izan dira “eraikin” mota hauek. Nerea Arrien (Lekeitio, 1976) idazleak etxeari buruzko gogoeta bat dakar gaur Donostian aurkeztu duen Etxegabetuak (Erein) liburuan.\nLibe dugu eleberri honetako protagonista, etxegabetua izan da, “adreiluzko etxea kendu diote”, dio Arrienek, baina narrazioan zehar, “ametsak eraikiko ditu, irudimena handituko du, eta nostalgiak oso paper garrantzitsua izango du guzti honetan”. Ikusezinak diren etxe horiei arreta jarriz ondu du liburua idazleak, “Liberi etxea kenduko diote, baina saiatuko da beste etxe hori eraikitzen. Liburu hau etxe abstraktu hori eraikitzeko saiakera bat da ”.\nPandemian idatzitako liburua da Etxegabetuak, nahiz eta hazia lehenagotik zeukan buruan Arrienek, “pandemia baino hilabete lehenago, etxe ondoan dagoen parke batean gure amamek gantxilloz egiten zituzten petatxuzko manta bat ikusi nuen, aulkian ederto jarrita zegoen, ondoan poltsak eta egunero bizitzeko behar diren gauzak: arropa, kafetera bat… hor zegoen, baita ere, parkean bizi den jendea ”. Panorama horrek bereziki hunkitu zuen idazlea, “egoera prekario horretan etxe polit bat egiteko ahalegin bat ikusi nuen. Etxearen ideia hori barruan neukan jada: Zer da etxe bat? etxe bati zer eskatzen zaio?… beti ulertu dugu etxe batek babesa ematen duela”. Pandemia etorri zen gero, eta denok etxean egotera behartu gintuztenean, Arrienentzat etxeak beste adiera batzuk hartu zituen, “etxea eskola zen, gimnasioa, medikua… hasierako babesleku horrek beste esangura bat hartu zuen orduan”, eta hala, orain eskuartean dugun liburua idazteari ekin zion.\nEgileak pandemian egon den kontraesana ere irudikatu nahi izan du, “helduok eraiki ditugun lubakiak neskatila batek bere begiradarekin nola apurtzen dituen erakutsi nahi izan dut”. Liburuaren abiapuntua da jende asko etxerarazi zuten bitartean, beste batzuk etxegabetu zituztenean sortu zen egoera, “batzuk etxean sartu eta beste batzuk etxetik atera, lehenengo kontraesana hortik hasten da, baina, aurrera egin ahala narrazioak ertz asko izango ditu, eta lubaki horiek Liberen begiradan ezabatuko dira pixkanaka. Bidaiaren amaieran protagonistak ez du pentsatuko birusaren modukoa denik, izan ere, “birusari ere etxea kentzen diogu eskuak garbitzerakoan, hori da birusa hiltzeko modua eta bera ere etxegabetua denez, birusaren alde kokatuko da hasiera batean, baina amaieran beste ikuspegi bat izango du”.\nRuper Ordorikaren ´Joan soseguz´ aurrerapen kantua entzungai\nPosted on 2018-11-06 by KulturSharea\nBakarka izeneko diskoa kaleratuko du egun batzuk barru Ruper Ordorikak [...]\nPosted on 2018-11-05 by KulturSharea\nPosted on 2018-10-31 by KulturSharea\nPosted on 2018-10-23 by KulturSharea\nPosted on 2018-10-22 by KulturSharea\nPosted on 2018-10-19 by KulturSharea\nPosted on 2018-10-17 by KulturSharea\nPosted on 2018-10-16 by KulturSharea\nPosted on 2018-10-14 by KulturSharea\nPotx eta Lotx pailazoek ‘Txunpa Txun’ abestia eta bideoklipa aurkeztu dituzte\nLiher taldeak ‘Zulo bat gehiago’ kantuaren bideoklipa aurkeztu du


Eibar KE-k bigarren aukerari ekingo dio gaur Gironan - etakitto.eus\nEibar KE-k bigarren aukerari ekingo dio gaur Gironan\nETA KITTO 2022, Eka 02\nArratsaldeko 19:00etan Kataluniako hiriburu horretako Montilivi zelaian hasiko dute Gaizka Garitanorenek igoera promozioko faseari, aurreko domekan azken unean galdutako aukeraren ondoren geratzen zaion bakarrari. Orduko dezepzioa ilusiorako itxaropen bihurtu nahi izango dute oraingoan Eibar FT-ko jokalariek. Gaur goizean autobusa ere joan da haraino taldeko zaletuekin; espero dezagun azkena baino itzulera hobeagoa izan dezaten.\nItzulerako partidua domekan jokatuko da Ipuruan, arratsaldeko 18:30ean hasita. Kanporaketa hori gaindituz gero, Las Palmas eta Teneriferen artekoan irabazle irteten dena izango dute azken aurkari Eibar FT-ek, kanporaketa hau gainditzen badute behintzat. Hori bai, Eibar FT-k badu abantaila txiki bat, 2. Mailako azken sailkapenean beste aurkarien gainetik sailkatu zelako: bi partiduen ondoren berdinduta amaitzen badute, eurek egingo dute aurrera; kanporaketa hauek ez dira penaltietan erabakiko.\n#Eibar FT#Eibar KEfoballaSD Eibar\n« Zeramika eta Dibujo Udal Eskoletako ikasleen lanekin erakusketa inauguratuko dute gaur Arrate Eibar Eskubaloia hirugarren geratu zen Ipuruan jokatutako igoera fasean »


Hasiera/ Liburutegia/ Bildumak eta baliabideak/ Antzinako Funtsaren Bilduma\nAntzinako Funtsaren Bilduma\nAntzinako Funtsaren eta Bilduma Berezien Atalak Unibertsitatearen ondare bibliografiko historikoa zaindu, zabaldu, artatu, kudeatu eta aberasteko ardura dauka.\nBilduma hau osatzen duten funtsak ikerketan baizik ezin dira erabili, eta kontsultak horretarako ezarri diren baldintzen pean egin behar dira.\nZerbitzua erabiliko da Antzinako Funtsari eta Bilduma Bereziei buruzko zerbitzu arautegiarekin bat etorriz.\n30 bitxien erakusketa birtuala\nIruñako Argazki eta Postalak (1900-1960) erakusketa birtuala\nFunts historiko digitala\nMaileguak erakusketetarako, etab.\n1939 baino lehenagoko inprimatuak\nEstanpak, marrazkiak, argazkiak eta mapak\nAldizkariak XVIII. mendetik 1939ra arte\nBalio dokumental, kulturak eta zientifiko berezia daukaten lagapen eta dohantzetatik datozen funtsak\nAntzinako liburuaren katalogoaren funtsetan kontsultatu.\nNafarroako Unibertsitate Publikoko liburutegian gordetzen diren antzinako liburuetako batzuen testu osoak erakusten ditu Funts historiko digitala bildumak.\nLiburutegiko sotoan dago. 14 irakur-postu ditu, mahai banarekin eta ordenagailurako konexio banarekin. Edonork erabiltzeko eskaner bat ere badago.\nSarbide libreko erreferentzietan berezitutako bilduma bat eskaintzen du (antzinako liburuen errepertorioak, bibliografiak, katalogoak, eta abar).\nBilduma honetako obra guztiak aretoan kontsultatu beharrekoak dira, eta ezin dira maileguan eman liburutegitik kanpo erabiltzeko.\nNafarroako Unibertsitate Publikoko irakasle eta ikertzaileak. Unibertsitateko txartelarekin egiaztatu behar dute beren nortasuna. Horietaz gainera, beren ikerketak egiteko bilduma kontsultatu behar duten kanpoko ikertzaileak. Hauek NANarekin, pasaportearekin edo gidabaimenarekin egiaztatu behar dute beren nortasuna.\nIkertzaileak eskaera-inprimaki bat beteko du (liburuak | prentsa eta aldizkariak), eta bertan datuak, ikerketaren xedea eta gaia eta eskatutako argitalpenen datuak emango ditu.\nIkertzaileak zerbitzuaren arduradunari emango dizkio eskaerak, nortasuna egiaztatzeko agiriarekin batera (unibertsitate txartela, NAN, pasaportea edo gidabaimena), eta maileguan utzitako obrak itzultzen dituenean itzuliko zaio.\nAldi berean 3 obra kontsultatzen ahal dira, gehienez ere, balio berezia daukaten obren kasuan izan ezik. Ikerketaren nolakoak hala eskatzen badu, eta langile arduradunak ados badaude, kopuru handiagoa baimenduko da.\nZaintza-arrazoiak direla-eta, gerta liteke obra baten erabilera murriztea.\nFuntsak kontsultatzen direnean ezin daiteke erabili bolalumarik, lumarik edo errotuladorerik. Arkatza baizik ez da erabiliko.\nEzin daiteke orrietan idatzi, azpimarratu edo seinalerik egin, eta ezin da idatzi, ezta ere, zabalik dagoen argitalpen baten gainean.\nDokumentuak formatu digitalean kontsultatuko dira, betiere Liburutegiak kopia bat baldin badauka formatu horretan.\nDokumentuak erreproduzitzeko muga dokumentuaren osotasuna zaintzea da, ondare kulturalaren parte den aldetik, eta erreproduzitu beharreko alearen zainketa-egoerak lehentasuna edukiko du beti.\nErreprodukzio eskaerak liburutegiaren baliabide teknikoen erabilgarritasunaren arabera tramitatuko dira, eta baimenak alea berrikusi eta haren zaintza-egoera zein den baieztatu eta gero emango dira.\nZerbitzuak dauzkan gailuak baizik ezingo dira erabili erreprodukzioak egiteko, kasu berezietan eta aldez aurretik eskatuta eta baimenduta izan ezik.\nErreprodukzioak eskatzeko dagokion inprimakia (erabilera pribaturako | erabilera publikorako) erabiliko da.\nErreprodukzioaren xedea kasu guztietan aipatu beharko da.\nDokumentua euskarri digitalean badago, kopia euskarri horretatik lortuko da.\nDokumentuen kopiak erabiltzaileek ekartzen dituzten euskarrietan (usb, cd...) emango dira, edo posta elektronikoaren bidez.\nEz da zilegi Liburutegiak ematen dituen kopiak argitaratzea edo haiek publikoki erabiltzea bere berariazko baimenik gabe.\nErabiltzaileak, erreprodukzioak eskatzeko inprimakian, adierazi beharko du nola erabiliko dituen, eta baimena eskatuko du erreprodukzioak argitaratu nahi baditu edo publikoki erabili nahi baditu. Liburuzain arduradunak izenpetuko du baimen hori, eta kopia bat erabiltzaileari emango dio.\nErreprodukzioak argitaratzeak edo publikoki erabiltzeak jatorria aipatzeko beharra dakarte, baita liburutegiari argitalpenaren bi ale ematekoa ere.\nDokumentuen erreprodukzio kostuaren balioespena eskatutako lanaren eta formatu motaren araberakoa izango da. Nolanahi ere, erreproduzitu baino lehen ordaindu behar du eskatzaileak.\nLanak erakusketetarako mailegatzeko edo erreprodukzio faksimilak argitaratzeko muga dokumentuaren osotasuna zaintzea da, ondare kulturalaren parte den aldetik, eta erreproduzitu beharreko alearen zainketa-egoerak lehentasuna edukiko du beti.\nErrektore edo errektoreorde eskumendunak baimendu beharko du, Liburutegiko Zuzendaritzak aldez aurretik aldeko txostena eginda, eta lanak bere instalazioetatik kanpo dagoen bitartean izan ditzakeen kalteak estaliko dituen aseguru bat kontratatuko da beti.\nLiburutegiko Arautegiko eta Liburutegiko Zerbitzuen Arautegiko xedapenak aplikatuko dira, eta zigorgarriak izango dira jokabide arau-hausle hauek:\nLiburutegiak emandako erreprodukzio baimendu gabeen argitalpena Unibertsitateko agintari akademikoei jakinaraziko zaie, jabetza-eskubideak bidegabe erabili diren azter dezaten, eta, hala bada, dagozkion administrazio-erantzukizunen arabera jokatuko litzateke.\nKontsultatutako lanak hondatu edo mozten baditu, berria jarri edo erosi beharko du erabiltzaileak, eta hori egitea ezinezkoa bada, konponketa ordaindu edo kaltetutako dokumentuen balioari dagokion kalte-ordaina eman beharko dio Unibertsitateari. Horrelako kasuetan, arau-hausleak Liburutegiaren erabiltzaile izateari utziko dio, agiria berriz itzuli edo dagokion konpentsazio ekonomikoa ematen ez duen artean. Balio bereziko lanak, ondare bibliografiko historikotzat hartuak, direnez, Unibertsitateak legezko ekintzak egiteko aukera izango du.\nAurrekariak, bai eta beste edozein kasu bereziki larri ere, errektoreari edo errektoreorde eskumendunari jakinaraziko zaizkio, dagozkion ondorioak izan ditzan.\nAntzinako Funtsaren eta Bilduma Berezien Bulegoa\nArrosadiko Campusa, z/g\nIkasketa Bukaerako Lanak


HAMAIKA PAUSO: Aurkezpena\nDuela hiru urte Axularren Gero, duela bi Mogelen Peru Abarca, iaz Jon Miranderen Haur besoetakoa eta aurten Ramon Saizarbitoriaren Hamaika pauso. BILBO ZAHARRA euskaltegiko ikasle-irakasleok oso pozik gaude, eta harro, “Klasikoen irakurraldi etenik gabea” ekimena gero eta indar handiagoa hartzen ari delako eta, horrenbestez, pixkanaka-pixkanaka, geure helburua _klasikoen balioak eta gaurkotasuna aldarrikatzea, alegia_ betetzen ari garelako. Zer irakurri erabakitzeko orduan, orain arte, ordena kronologikoaren irizpidea baliatu dugu. Hots, XVII. mendeko liburu batekin hasi, XVIII-XIX. mendeen arteko beste batekin segi, XX. mendearen erdira iritsi eta ia XXI. mendean bukatu dugu. Hiru jauzi izan dira, _bi, ehun eta hirurogei urtekoak, eta bat, berrogeita hamarrekoa_, euskal literaturaren historian barrena. * Gero (1643) * Peru Abarca (1802) * Haur besoetakoa (1959) * Hamaika pauso (1995)\nBaliteke, orduan, XVI-XVII. mendera bueltatu eta berriz hastea; beste liburu batekin, noski. Baina, gerokoak geroko utzi, eta gatozen aurtengo irakurgaiaz hitz egitera; Ramon Saizarbitoriaren Hamaika pausoz, alegia. Egia da “klasikoa” hitz labaina dela eta ez dela erraza zein garai biltzen duen jakitea. Eta hala, ez litzateke harritzekoa norbaitek 1995ean argitaratutako nobela bat _Hamaika pausoren kasua, hain zuzen_ klasikotzat ez hartzea. Gu ez gara eztabaida horretan sartzen. Ramon Saizarbitoriaren liburua euskal literaturako mailarik gorenean dago eta merezi du gure ekimenaren ateak parez pare zabal diezazkiogun. Ramon saizarbitoria View more presentations from Bilbo Zaharra Euskaltegia IKASTUNITATEA


Euskal iheslarien errealitatea ezagutarazteko liburua, Jaione Dorai eta Ernesto Praten eskutik | Basque Country | KAZETA\nMAY. 21 2022 - 09:05h\nEuskal iheslarien errealitatea ezagutarazteko liburua, Jaione Dorai eta Ernesto Praten eskutik\n‘Bestaldean. Euskal iheslari politikoen bizipenak’ izenburua duen liburua idatzi dute Jaione Dorai eta Ernesto Prat nafarrek. 30 iheslari edo iheslari ohi elkarrizketatu dituzte oro har «nahiko ezkutukoa» izan den errealitatea ezagutarazteko.\nJaione Dorai eta Ernesto Prat, Iruñean egindako aurkezpenean. (Idoia ZABALETA | FOKU)\nJaione Doraik eta Ernesto Pratek “Bestaldean. Euskal iheslari politikoen bizipenak” idatzi dute. Txalapartak argitaratu duen liburuan iheslariek urtetan bizi izandakoa gogoratu nahi izan dute, Naiz atariak jaso duenez. Erakusten dutena haiek bizi izan dutenaren zati bat baino ez dela argi dute. «Jaso dugun bizipen bakoitzak liburu bat merezi du», diote.\nHala ere, argi dute iheslarien errealitatea zabaltzea egin beharreko lana zela. Kaleetan agertzen diren silueten atzean dauden pertsonen historiak kontatzea merezi duelako. Euskal Memoriak iheslariei buruzko lan mardula plazaratu zuen, dokumentazio ugari eskaintzen duena. Txalapartako Garazi Arrula editoreak azaldu duenez, lan honekin horren atzean dagoen alderdi humanoa aurkeztu nahi izan dute.\n«Liburuan lehen pertsonan agertzen direnak iheslariak edo iheslari ohiak dira», nabarmendu du Pratek. «Beste errealitate batzuk aipatzen dira, familiak, bikotekideak eta abar, baina lehen pertsonan agertzen diren ahotsak iheslariak edo iheslari ohiak dira».\nAzken erbestealdia kontatu nahi izan dute. «Badakigu Euskal Herrian erbesteak ez duela etenik izan», nabarmendu du Doraik. Lanean 1980an hasitako erbestealdian zentratu dira.\nLiburuaren egileek ere ihesa ezagutu behar izan zuten. @ Idoia ZABALETA / FOKU\nBizipenak kontatu nahi izan dituzte, «ihesa ezin baita azaldu bizipenak kontatu gabe. Lanaren helburua ibilbide kolektibo baten kontaketa egitea da, bizipenetatik abiatuta. Argazki orokor bat egin nahi izan dugu oso anitza eta sakona den errealitate honen inguruan. Eta bide batez, oraindik konpondu gabeko zerbait dela erakutsi nahi izan dugu. Oraindik ere Euskal Herrian libre bizitzeko eskubidea ez duten herritarrak daudelako», gaineratu du Doraik.\nElkarrizketa fasea liburuaren ekoizpenaen konplikatuena izan dela onartu dute. «Ez da erraza bere historia kontatzeko prest dagoen jendea aurkitzea. Ezezkoak jaso ditugu. Bertze batzuek parte harte dute eta horiena jaso dugu».\nErnesto Prat eta Jaione Dorai, liburuaren nondik norakoak azaltzen. © Idoia ZABALETA / FOKU


ELHUYAR Basque Research - Albistea: Magnetikoak bihurtu dituzte urre-, zilar- eta kobre-atomoak\nHasiera > Albisteak > Magnetikoak bihurtu dituzte urre-, zilar- eta kobre-atomoak\nMagnetikoak bihurtu dituzte urre-, zilar- eta kobre-atomoak\nNoiz argitaratua: 08/02/28 | Kategoria: Ikerketa | Gaiak: #Fisika, Kimika eta Matematika #Teknologia\nUrrezko pipitak , Elhuyar Fundazioa\nNazioarteko talde batek lortu du, prozedura kimiko kontrolatu baten bitartez, urre-, zilar- eta kobre-atomoak magnetiko bihurtzea. Atomo horiek berez ez dira magnetikoak, hau da, imanak ez ditu erakartzen. Nazioarteko talde horretan UPV/EHUko fisikako eta kimikako bi talde izan dira buru, eta Jose Javier Saiz Garitaonandia irakasleak zuzendu du taldea. Artikulua nanoteknologiaren arloko Nanoletters nazioarteko aldizkari ospetsuaren otsaileko zenbakian argitaratu dute (8. liburukia, 2. zk., 661-667 orr. 2008).\nIkerketak azaltzen duen moduan, magnetismoa agertzen da materialaren dimentsioak dimentsio nanometrikoetaraino murrizten direnean eta aurrez hautatutako molekula organikoekin inguratzen direnean. Ikerketa horretan, UPV/EHUko ikertzaileekin batera, Australiako eta Japoniako taldeek parte hartu dute. Nanopartikula horien magnetismoa iraunkorra da (burdinarena bezala), bai eta giro-tenperaturan ere. Portaera harrigarri hori ez da urrearekin soilik lortu (aurrez esperimentalki posibletzat hartu zena). Aipatutako lanean azaldu da 2 nm-ko (0,000002 mm) zilar- eta kobre-nanopartikulak ere magnetikoak direla giro-tenperaturan (haien atomoak ez dira berez magnetikoak).\nLan horren ekarpena Eider Goikolea Núñez lizentziatuaren doktore-tesian sartuko da. Tesia Jose Javier Saiz Garitaonandia eta Maite Insausti Peña irakasleen zuzendaritzapean egin da, eta ez da mugatu nanopartikula magnetiko harrigarri horiek eskuratzera. Izan ere, teknika konplexuak erabili dira. Teknika horietan, partikulen azeleratzaileetan eta teknika nuklearretan oinarritutako sistema esperimentalak erabili dira, bai Japonian, bai Australian. Horiei esker, lehen aldiz frogatu da zalantzarik gabe magnetismoa urre-, zilar- eta kobre-atomoetan dagoela, beste edozein baldintzatan berez magnetikoak ez badira ere (iman batek ez ditu erakartzen).\nAurkikuntza, ordea, magnetikoak ez diren elementuak magnetiko bihurtzea baino harago doa. Propietate horiek elementu klasiko magnetikoen inoizko partikula txikienak baino txikiagoak direnetan agertzen dira. Hain zuen ere, inoiz lortu diren imanik txikienak direla jo daiteke. Gainera, propietate horiek ez dira soilik tenperatura baxuetan gertatzen; giro-tenperatura baino askoz gorago dauden tenperaturetan ere gertatzen dira, itxuraz inolako hondatzerik izan gabe.\nLan horrek galdera berriak planteatzen ditu orain arte onartu ditugun magnetismoari lotutako mekanismo fisikoen inguruan, eta ate bat zabaltzen die oraindik aurkitu ez diren aplikazio interesgarriei; horietatik batzuk gaixotasunen diagnosirako/tratamendurako erabiltzen diren nanopartikula magnetikoekin zerikusia dute. Era berean, artikulu hori egin eta gero, ez da atzera bueltarik egongo magnetismoaren oinarrizko gaien ikerketa berrietan.\nPrentsa-oharra, gaztelania, euskara, UPV/EHU\nUrrezko pipitak, Elhuyar Fundazioa


Bit By Bit - Lankidetza masiboa sortzea - 5.4.2 PhotoCity\nFlickr eta Facebook bezalako webguneek jendeak lagunekin eta familiarekin argazkiak parteka ditzaten aukera ematen du, eta beste helburu batzuetarako erabil daitezkeen argazki errepositorio handiak ere sortzen dituzte. Esate baterako, Sameer Agarwalek eta lankideek (2011) argazki hauek "Egiteko Erroma egun batean" saiatzen saiatu ziren Erromako 150.000 argazki berreskuratzeko, hiria berreraikitzeko 3D bat sortzeko. Handik gutxira eraikitako zenbait argazki -Coliseum (5.10 irudia) zenbait ikertzaileek partzialki arrakastatsuak izan ziren-, baina berreraikitzeek argazki gehienak ikuspuntu ikono beretik ateratzen baitzituzten, argazkiak desegokiak izan zirelako. Horrela, argazki-biltegietako irudiak ez ziren nahikoa. Baina, zer egin behar zenuke boluntarioak beharrezkoak diren argazkiak biltzeko, dagoeneko eskuragarri dauden aberastea? Kapitulu 1eko artearen analogiaz pentsatzen duguna, zer egin dezakezun erremintak imajinatu irudiekin aberastu ahal izan balitz?\n5.10 irudia: Coliseumaren 3D berreraikitzea, "Eraikuntza egunean Erromatarren" proiektuko 2D irudietako multzo handi batetik. Triangeluak argazkiak ateratzen dituzten kokagunea da. Agarwal et al. (2011) Bertsioaren html baimenarekin erreproduzituta Agarwal et al. (2011) .\nArgazki kopuru handiak biltzeko, Kathleen Tuite eta lankideek PhotoCity-k argazki bat igotzea erabaki zuten. PhotoCity-k datuen bilketa-argazkiak kargatzeko ahalmena aktibatu zuen-jokoen antzeko jarduera bat sortu zuen taldeak, gazteluak eta banderak (5.11 irudia), eta bi unibertsitateren birmoldaketa 3D bat sortu zen lehen aldiz: Cornell University eta University Washingtonen. Ikertzaileak prozesu bat hasi zen eraikin batzuen hazien argazkiak kargatuz. Gero, campus bakoitzeko jokalariek berreraikuntza egungo egoera aztertu zuten eta berreskuratzea hobetzeko irudiak igotzerakoan puntuak lortu zituzten. Esate baterako, Uris Liburutegiko (Cornell-en) egungo berreraikuntza oso irregularra bada, jokalari batek puntu berriak eskuratu ahal izango ditu irudi berriak kargatuz. Igotzeko prozesuaren bi ezaugarri oso garrantzitsuak dira. Lehenik eta behin, jasotako jokalarik puntu kopurua berreskuratzea gehitu zuten argazkiaren arabera oinarritzen zen. Bigarrenik, kargatutako argazkiak lehendik zeuden berreraikitzeekin gainjarrita egin behar dira, balidatu ahal izateko. Azkenean, bi dimentsioko eraikin 3Dko eraikin eredu bikainak sortu zituzten ikertzaileek (5.12. Irudia).\n5.11 irudia: PhotoCity-k datuak biltzeko zeregin potentziala aktibatu zuen (hau da, argazkiak igotzea) eta joko bihurtu zen. Tuite et al. (2011) erreproduzituta Tuite et al. (2011) , 2. irudia.\n5.12 irudia: PhotoCity jokoaren gaitasuneko ikertzaileek eta parte-hartzaileek kargatutako argazkiak erabiliz kalitate handiko 3D ereduak sortzeko gaitasuna dute. Tuite et al. (2011) erreproduzituta Tuite et al. (2011) , 8. irudia.\nPhotoCity-ren diseinua datu biribilduetan sarritan sortzen diren bi arazoek konpondu zituzten: datuen baliozkotzea eta laginketa. Lehenik eta behin, argazkiak balioztatu ziren aurreko argazkiekin alderatuz, aurreko argazkietan aurreko ikerketekin alderatuta, ikertzaileek kargatutako hazien argazkiak itzuli ziren. Beste era batera esanda, erredundantzia eraiki hau dela eta, oso zaila izan zen norbaitek eraikin okerreko argazki bat igortzea, ustekabean edo nahita. Diseinuaren ezaugarri honek sistema txarrak babesten ditu. Bigarrenik, puntuazio sistemak naturaltasunez prestatutako parte-hartzaileek baliotsuena biltzen dute, ez datu egokiena. Izan ere, hemen daude puntu gehiago irabazteko erabilitako estrategia batzuek, datu baliotsu gehiago biltzeko balio dutenak (Tuite et al. 2011) :\nAdierazpen hauek erakusten dutenez, parte-hartzaileek iritzi egokiak ematen dituztenean, ikerlariei interesatzen zaizkien datuak biltzeko aditua izan daiteke.\nOro har, PhotoCity proiektuaren arabera, laginketa eta datuen kalitatea ez dira gaindiezinak diren arazoetan banatutako datuen bilketan. Gainera, datu bilketa-proiektu banatuek ez dutela jendeak dagoeneko egiten dituen zereginetara mugatzen, hala nola, hegaztiak ikustea. Diseinu egokiarekin, boluntarioek beste gauza batzuk ere bultzatu ditzakete.


2018/19 IKASTURTEKO LEHENENGO TXANGOA!! – IES Artabe BHI\nArtabe BHI ikastetxeko abenturazaleek primeran pasatu zuten Artxanda mendian. Handik itzelezko paisaiaz disfrutatu zuten. Bai Ikasleek, bai irakasleek, eguraldi zoragarriaz gozatzeko aukera izan zuten 2018/19 ikasturteko lehenengo txangoan.\nHona hemen esperientziaren argazkia!!!\nNuestros aventureros, alumnos y alumnas del instituto Artabe, han subido a Artxanda y han disfrutado de unas preciosas vistas en compañía de sus profesores y profesoras.


Eztabaida:WikipediaEuskararen jatorria - Wikipedia, entziklopedia askea.\n(«Eztabaida:Euskararen jatorria» orritik birbideratua)\n1 Gaiak antolatu\n2 Bertako versus bertoko\n3 Osagaiak baditugu, beste ordena bat agian...\n4 Ilustrazio batekin laguntza\nGaiak antolatu[aldatu iturburu kodea]\nEa gai honen inguruan dakizuenek lagundu dezakezuen artikuluan. Bururatzen zait Luistxo edo Iñaki LL baduzuela zer esana. Ea lortzen dugun 300.000. artikulua denean, gutxieneko kalitate batekin heltzea. -Theklan · · 16:02, 11 uztaila 2018 (UTC)\nAdos, paleogenetikaz idatziko dut (bastante irakurria nago), nahiz eta uste dudan "bertako sorreraren hipotesitik" kanpo geratzen zaigula euskara, azken datu genetikoen arabera, prezisamente. Edozein modutan, lehenbizi bete, eta gero ber-ordenatu daiteke. Beste alor batzuetan ere utziko ditut puntu erreferentziatuak. Zeharka, Veleiako ostrakak ere aipatu beharko dira, baskoiekin lotuta edo Erromatarren garaiarekin, nolabait, eta hor uste dut Veleia artikulua banatzea komeni dela, Veleia aztarnategia eta Ostraken polemika artikulu bitan (gazteleraz dagoen bezala, nire ustez, egokiago), bueno hau igual beste eztabaida bat da, baina aipatzen dut hemen ere. Bestalde @Theklan: lagun, egutegi aurreikuspenik bai noiz izan daitekeen 300.000.aren eguna? - Luistxo\nPaleogenetikaren atalarako espreski jarri dut "baskoi, euskaldun..." bereizketarena. Ze gauza bat da hizkuntza, bestea hiztunak. Ingelesez artikulu bera da euskara eta euskaldunen etniaren jatorriarena, eta nik uste azalpen bat eman behar dela.\nEgutegiarena... erritmo honetan astebete edo beharko dugula uste dut 300.000 artikulura iristeko. -Theklan · · 11:23, 12 uztaila 2018 (UTC)\n@Luistxo: Ikusi dut paleogenetikan badagoela material nahikoa beste hizkuntza batzuetan, baina agian hobeto ordenatu behar da. Zuk gai honen inguruan ondo kontrolatzen duzu? Ze bestela itzulpen literalekin hasi gaitezke. -Theklan · · 11:07, 15 uztaila 2018 (UTC)\n@Theklan: Eskerrik asko deitzearren. Ingelesezkotik zerbait aprobetxa daiteke; neronek, une honetan, ez dakit asko gaiaren inguruan, baina begiratuko ea zerbait txukundu dezakedan. -Iñaki LL (eztabaida) 21:32, 15 uztaila 2018 (UTC)\n@Theklan: @Iñaki LL: astindu on bat emango diot genetikari, lasai, ondo dokumentatua ref-ekin. Kanpo irudiak linkatzerik ba ote dagoen jakin nahi nuke, hori bai, hala nola External Images artikulu honetan Bada halako euskarazko taulatxo adibiderik? mertxi -Luistxo (eztabaida) 05:18, 17 uztaila 2018 (UTC)\nBertako versus bertoko[aldatu iturburu kodea]\nEgunon, bizkaieraz era argi batean "bertako", "hango" esan nahia dauka eta "bertoko" aldiz, "hemengo". Nire ustez "bertako" hitza txarto erabiltzen da eta Bizkaiko era erabili beharko genuke, hau da, "bertako" "hango" sinonimo moduan bezela erabili. Ez dakit zer dioen Euskaltzaindiak. Zer diñozue zuek?-Oraina (eztabaida) 11:17, 12 uztaila 2018 (UTC)\nKaixo Oraina! Nik eztabaida Txokora eramango nuke hemen beharrean. Gipuzkeraz "bertako" erabiltzen da bietarako, eta hori nagusitu da. Nolanahi ere, Txokoan jarriko nuke. -Iñaki LL (eztabaida) 21:36, 15 uztaila 2018 (UTC)\nHala ere artikuluan jada ez da agertzen izenburu hori. -Theklan · · 21:41, 15 uztaila 2018 (UTC)\nOsagaiak baditugu, beste ordena bat agian...[aldatu iturburu kodea]\nUste dut osagai nagusiak baditugula (eta akaso beste batzuk gehi daitezke saltsara), baina antolakuntza/ordenaren aldetik hobekuntza gisa ikusten dudan aldaketa bat proposatu nahi nuke. Oraingoa, uzt-14 datarekin, irudiz kopiatzen dut alboan. Proposamen berria, behean idatziz.\nUste dut inportanteena dela, sarreran edo 1. puntu batean, finkaturik uztea euskara hizkuntza isolatua dela. Hortik aurrera... proposatuko nuke, egungo atalak ber-kokatuz gehienbat, egindako lana ez zapuzteko:\n* Egungo euskararen jatorria\n- Euskaldunak, baskoiak eta euskararen arteko harremana\n- euskalkien jatorria\n* Huts egindako ahaidetza hipotesiak\n.2 Jatorri kaukasoarra\n.3 Dené-Kaukasoar hizkuntzak\n.4 Euskal substratuaren teoria\n.5 Beste hizkuntza batzuekin balizko loturak\n.5.1 Berbereekiko loturak\n.5.2 Piktoekiko loturak\n.5.3 Dogon hizkuntzarekin loturak\nx.x. guantxeak (Krutwig)\n* azalpen paleogenetikoak\n- paleolitoko aterbe franko-kantabriarreko hizkuntza\n- Europako lehen nekazarien hizkuntzen multzokoa\n* azalpen historikoak > mitikoak (berrizendatuko nuke)\n- aizkora hitzaren eztabaida\n- Euskaldunen izaera mitikoaren eraikuntza\nEa zer deritzozuen orain artean aportatu duzuen @Xabi22: @Theklan: @Oraina: @Marklar2007: ---Luistxo (eztabaida) 10:51, 14 uztaila 2018 (UTC)\nOrdena koherenteagoa dirudi, nik Alde--Marklar (eztabaida) 11:04, 14 uztaila 2018 (UTC)\n@Luistxo: Niri gustatzen zait proposatzen duzuna, baina "huts egindako" ez zait guztiz neutrala iruditzen, ez dakit zein punturaino huts egin dutela demostragarria ote den. -Theklan · · 20:51, 14 uztaila 2018 (UTC)7\narrazoia duzu, Ahaidetza Hipotesiak utzita, hobeto. -Luistxo (eztabaida) 05:38, 15 uztaila 2018 (UTC)\nZure proposamenaren Alde--Xabi22 (eztabaida) 13:58, 15 uztaila 2018 (UTC)\nIlustrazio batekin laguntza[aldatu iturburu kodea]\nBerriz laguntza eskea maisuei, @Theklan: @Iñaki LL:, edo zuek ezagutzen duzuen irudigile onei. 1. atalerako nahi nuke halako diagrama kronologiko bat... aitzineuskara eta besteak kokatzeko. Mendeen hurrenkera adierazten saiatu naiz. Eskuma aldean ez zait oso txukun geratu, kontua litzateke euskaratik geziak jarraitzen du, euskalkien banaketa dioen alor batekin.\nGrafikoaren bertsio konplexuago bat litzateke bat egingo bagenu mapa batekin, non akitaniera lotzen den kolorez eta geziz Bigorra inguruko zonalde ahal bada difuso batekin eta euskara dioen alorra, berriz, Iruñea inguruko zonalde difuso batekin. Baina bueno, hau deribatibo bat litzateke, eta konplexuagoa... norbait gauza bada 1. mapa egiteko, perfekto, eta 2.a, ba perfekto baino perfektuago. -Luistxo (eztabaida) 05:36, 17 uztaila 2018 (UTC)\nSaiatuko naiz ni zeozer egiten. Lehenengoa gutxienez egin ahalko dudala uste dut, @Luistxo:. Supro23 (eztabaida) 06:48, 17 uztaila 2018 (UTC)\nHemen duzu lehenengo saiakaera @Luistxo:, esango didazu ea zeozer aldatu behar den. Ea maparena egitea lortzen dudan. Supro23 (eztabaida) 07:18, 17 uztaila 2018 (UTC)\nEuskararen jatorria azaltzen duen grafikoa\neskerrik asko @Supro23:, ondo eta zehatz egin duzu nire zirriborroa, eta orain konturatzen naiz zirriborroa dela hobetzekoa!! Ea ñabardurak: izenburua hobeto akaso Euskararen jatorria eta Erroma. Marra gorrian Erroma-latinaren eragina barik, Latinaren eragina. Eta gezi gorri hori, nik uste hasi behar dela gehiago -2-aren inguruan, eta akaso gradiente batekin hasia edo (hau da, zurixka-gorrixka hasieran, eta akitanieraren posiziorako jada gorri-gorri, orain bezala). Mendeak zenbakituta ondo ulertzen dira? Igual horretarako beste sujerentziaren bat egiten digu beste norbaitek. -Luistxo (eztabaida) 07:41, 17 uztaila 2018 (UTC)\nBeste ñabarduraren bat litzateke Euskara alor urdina barik, akaso hori definitu behar dela beste modu batean: Euskalkien aurreko euskara bateratua zehatzagoa litzateke. Ez dakit hizkuntzalariek ere ba ote duten terminorik horretarako: Euskara batua ezingo diogu esan, baina... euskara bateratua? euskara nuklearra? (!) -Luistxo (eztabaida) 07:44, 17 uztaila 2018 (UTC)\nHemen beste bertsio bat @Luistxo:, aipatu dituzun aldaketekin eta hasieran esandako mapa ere txertatua. Ez dizkiot geziak jarri, uste dudalako koloreekin ondo ulertzen dela. Uste baldin baduzu(e) hobeto ulertzen dela geziekin, jarri ahal dizkiot. Supro23 (eztabaida) 08:05, 17 uztaila 2018 (UTC)\nEskerrik asko berriro @Supro23:. Mendeetan VII.a bi aldiz dago, azkenak VIII. behar du. Mapa gezirik gabe ondo dago koloreekin, baina estiloaren aldetik, ez dakit, ni ez naiz diseinatzailea eta lanean zu ari zara, baina mantel koadraduna ez zait gustatzen (barkatu). Gehiago molatzen dit estilo honek, erdigune gori bat, inguru difusoagoa, pixkat heat-map eran. Eta Akitanieran posizioaz ere... igual zehaztu dezaket gehiago beste zirriborro batean mapaz. Konformatuko naiz oraingoz goiko barraren aldearekin, zuzenduta mendearena. Utzidazu apur bat gehiago maparena hobeto pentsatzen.-Luistxo (eztabaida) 08:36, 17 uztaila 2018 (UTC)\nAdos @Luistxo:. Hemen dituzu bi bertsio, bata soilik denbora lerroarekin (mendearena konpondua) eta beste bat mapako mantel koadroduna aldatua. Lehengo irudian duzu berritua. Txukunagoa geratzen da horrela, dudarik gabe. Dena den, jatorria gehiago zehaztu behar bada esango didazu. Supro23 (eztabaida) 08:58, 17 uztaila 2018 (UTC)\nBa pegatu dut hori, halapues! @Supro23:. -Luistxo (eztabaida) 09:37, 17 uztaila 2018 (UTC)\nOrriaren azken aldaketa: 17 uztaila 2018, 22:03.


Bilboko Udalak murrizketa eta azpikontratazioen aurrekontuak onartu dituela salatu du LABek | LAB SINDIKATUA\nZerbitzu Publikoak Udal eta Foru Administrazioa Bilboko Udalak murrizketa eta azpikontratazioen aurrekontuak onartu dituela salatu du LABek\nBilboko Udalak murrizketa eta azpikontratazioen aurrekontuak onartu dituela salatu du LABek\nElkarretaratzea egin du sindikatuak Azkunak eta bere taldeaak bultzatutako aurrekontuen onarpena salatzeko. Bertan LABek salatu duenez, Bilboko udalak bere aurrekontuetan azpikontratazioaren aldeko apustua egiten jarraitzen dut, izan ere aurrekontuaren %30, hau da, 140 miloi euro inguru, azpikontratazioetara bideratuko da.\nAzpikontratazioen aldeko apustu honek, batetik enpresa gutxi batzuk diru publikoa erabiliaz etekinak pilatzea bermatzen du eta bestetik, erabiltzaileek zerbitzu kaxkarragoa jasotzea eta langileek lan baldintza txarragoak edukitzea.\nAzpikontratazioaren aldeko hautu honetaz gain, udaletxeko langileriari dagokionean, adierazgarria da, 2013ko aurrekontu orokorrak % 3,68 murrizketa bat izan arren, pertsonal gastuak %4,86an murriztu direla, hau da 7,2 miloi euro gutxiago egongo dira datorren urterako. Plantilan dauden plazaz kopurua %3,7 batean murriztu dira, gainera honen %4 bete gabe dago eta azkenik plantilaren %12 inguru bitarteko kontratupean daude.\nEtxeko Arreta Zerbitzuan emango den murrizketa ikaragarria aipatu nahi genuke ere, bertako aurrekontua ia miloi batean murriztuko baita. Batetik zerbitzuak eskainiko dituen ordu kopurua murriztuko da, 25.000 ordu gutxiago eskainiko baitira, ondorioz lan postuen suntsipena ekarriaz eta erabiltzaileentzat arreta kaxkartuaz.\nZerbitzu honek eskainitako ordu kopurua murrizteaz gain, ordu hauengatik azpikontratatutako enpresari ordainduko zaien prezioa ere murriztuko zaie. Ziur gaude murrizketa hau sektoreko langileen bizkar joanen dela, jada prekarietatea pairatzen duten emakume langile hauen gain.\nAdierazgarria da Berdintasun, elkarlan eta hiritartasun sailak jasaten duen murrizketa latza %30 ingurukoa, honen pisua aurrekontu osoan %1ra iristen ez delarik. Honek argi erakusten digu zein den udaletxearen jarrera, eta bereziki parekidetasunaren alde lan egiteko borondate eza.\nBilbon bizi edo lan egiten dugun guztioi eragingo digun beste ezkutuko murrizketa bat, Bilbobusen emango dena da. Izan ere nahiz eta bertara bideratutako diru kantitatea mantenduko den, autobus zerbitzuen murrizketa bat emango da, maiztasunak murriztu egingo bai dira eta zerbitzuaren baldintzak kaxkartuko dira, egoera honek Bilbobuseko langileengan ere eragina izango duela bistakoa da.\nAmaitzeko aipatu nahi genuke, astakeria bat iruditzen zaigula, egun bizi dugun egoeran 9,3 miloi euro Deustuko kanala zabaltzera bideratzea (hiru urtez 30 miloira iritsiko den gastua), askoz egokiago litzateke dirutza hau jendearen eskubide sozialak bermatzera bideratuko balitz. Are eta uler gaitzagoa egiten zaigu, 9,3 miloi horietarik 5 Udal Etxebizitza zerbitzuak jartzea eta horretarako honen ondasunak saldu behar izatea, dirutza hau berehala erabili beharko litzateke dagoen etxebizitza beharrari aurre egiteko.\nArgi dago beraz Bilboko udalak eraikuntzaren aldeko apustua egiten jarraitzen duela, proiektu erraldoien bidez, honen adierazgarri da ere, orokorrean tasa eta bestelako zergak, bataz beste %2,5 igo arren, eraikuntza alorreko enpresei eragiten dieten hainbat salbuespen eta deskontu ezarri dituztela. Zerga bilketa murriztuaz, sektore hau bultzatzeko intentzioz, baina argi geratu da azken urteetan hau ez dela langabeziarekin amaitzeko bidea, 30.859 Bilbotarrek pairatzen duten langabeziari ez zaio horrela aurre egiten.


Cyberpunk 2077 hirugarrenez berandutu dute - Berriak - Game Erauntsia - Bideojokoak euskaraz\nCyberpunk 2077 hirugarrenez berandutu dute\nLander Unzueta | 2020/10/28 18:00 Berriak\nAbenduaren 10ean estreinatuko da azkenean. Night City Wire aurkezpenaren laugarren atalean ibilgailuak eta pertsonalizazio aukerak ezagutzera eman dituzte.\nHirugarrenez, CD Projekt RED garatzaile poloniarrak Cyberpunk 2077 geroratzeko erabakia hartu du. Jokoa produkzioaren gold fasean dagoela adierazi eta aste batzutara iragarri dute berandutzea. Azaroaren 19an kaleratu behar zen lana abenduaren 10ean estreinatuko da azkenean.\nRPGan garatzen ari zirela aditzera eman zuten lehen aldiz orain zazpi urte. Ordutik hona kontsolen belaunaldi berri baterako lan egiteko beharra nabarmendu dute Adam Badowski eta Marcin Iwinski arduradunek: “guretzako erronkarik handiena bideojokoa oraingo belaunaldian, datorrenean eta PCan argitaratzea da”. Hori horrela, bideojokoa bederatzi plataforma desberdinetarako garatu eta prestatu behar dutela azaldu dute, etxetik lan egiten ari diren bitartean. “Bertsio guztiek ondo funtzionatzen dutela baieztatu behar dugu”.\n21 eguneko atzerapenak guzti hori ziurtatzea ahalbidetuko diela diote jokoaren arduradunek. Gold fasean egoteak jokoa prest dagoela eta bukatu daitekeela adierazten duela azaldu dute, baina hala ere garatzen ari diren lanaren kalitatea areagotzeko asmoa agertu dute. Hori abenduaren 10ean jokoarekin batera kaleratuko duten eguneraketa batekin lortu nahi dute garatzaileek.\nZaleei barkamena eskatu diete berriz, baina hartutako erabakia zuzena dela uste dute Badowskik eta Iwinskik: “garatu dugun jokoa izugarria dela uste dugu, eta erabaki zailenak hartzeko prest gaude maiteminduko zaituen bideojoko hori lortzeko beharrezkoak diren bitartean”.\nHainbat iturrik adierazi dutenez, CD Projekt REDeko langile asko iragarpena publiko egitearekin batera ohartu dira atzerapenaz. Jason Schreier kazetariaren esanetan jokoaren arduradunek txioa argitaratu zuten une berean bidali zieten langileei erabakiaren berri ematen zuen posta elektronikoa.\nEtorkizuneko autoak eta moda\nOrain egun batzuk Night City Wire aurkezpenen laugarren eta azken atalean jokalariek abenturan izango dituzten pertsonalizazio aukerak azaldu zituzten: gidatzeko egongo diren autoei eta janzteko egongo diren erropa estilo desberdinei buruz hitz egin zuten aurkezpenean.\nBertan bildutakoen artean jokoan gidatzeko egongo diren ibilgailuak nabarmendu zituzten. Autoak, motorrak, kamioiak eta beste hainbat ibilgailu mota ikusiko dira Night Cityn. Garatzaileek bost kategoria desberdinetan banatu dituzte: Economy, Executive, Heavy Duty, Sport eta Hypercars. Horietako bakoitzeko ibilgailuek itxura, gidatzeko era eta ezaugarri propioak edukiko dituzte.\nGaratzaileek lau estilo mota nabarmendu zituzten: Kitsch, Entropism, Neomilitarism eta Neokitsch. Bakoitza guztiz desberdina izango da noski, eta horien jatorriari buruz mintzatu ziren aurkezpenean.\nEsan bezala, Cyberpunk 2077 abenduaren 10ean helduko da PC, PS4 eta Xbox One eta Stadiara; beranduago PS5 eta Xbox Seriesean estreinatuko da. Egungo belaunaldiko kontsoletarako bertsioa erosita azaroan merkaturatuko diren kontsoletarako bertsioa doan jasoko dute jokalariek. Aurkezpena trailer zinematiko berriarekin bukatu zuten.


referentziak: Euskal numeratione base dezimal -duna (berriro)\n[Berriro publikatzen dut hemen lehengoa zeren nahi izan bait dut ipini letra italikoz zegoena italikoz zeren ahaztu zitzaidan hori egitea.]\nNola lehenagokoan izkiriatu nuenean spot hau "Euskal numeratione base dezimal -duna" zeinak erangin zuen gutun bat ganik akademiko Xabier Kintana zein gutun nik gero ezarri nuen spot independente batean emanik relevantzia propioa gutunari, ba halaxe nahastu ziren erantzunak -prinzipalki nireak eta Erroteta-renak- geratu zirela hola erantzunak gai berari -numerationeari euskaraz- barreiatuak bi spotetan, an originala eta an gutuna hon Xabier Kintana. Hori desegokitasun hori konpondu gurarik dut berriro hona ekarten spot bakoitza independenteki asmoarekin ez daitezen nahastu kommentarioak.\nPosted by Erramun Gerrikagoitia at 16:30\n4:40 PM, May 06, 2011\n4:43 PM, May 06, 2011\n4:44 PM, May 06, 2011\n4:45 PM, May 06, 2011\n4:46 PM, May 06, 2011\n[Hemen bigarren partea.]\n4:48 PM, May 06, 2011\n4:49 PM, May 06, 2011\n4:55 PM, May 06, 2011\nGaldera bat pausatu zenidan eta hertsatu ninduzun hura erantzutera, "zeren bait da erantzun emanen duzun hori determinantea segitzeko gero dialogatzen buruz kin esango nituenak zuri". Zuk eskatu bezala, konpli eman nakon arrapostu zure galdera hertsakorrari, eta baliatu ere nuen okasionea nihaurk ene aldian sei galdera ttipi pausatzeko zuri, zeinetatik batto ere ez baitautazu ihardetsi.\nIruditzen zaut on lizatela bester eskatzen diezuna praktika bazeneza zuhaurk lehenik, eta zure galderak erantzuteko besterengandik eskatzen duzun prestutasuna erakuts bazeneza zuhaurk berdin prestuki erantzunez bestek zuri pausaturikakoak. Reziprozitate edo kortesiaren legeak hala manatzen du.\nObligazionerik ez duzu, ordea, eta konprenitzen dut blogaren aita eta kudeatzaile bezala nahi baino asti gutxiago dukezula nahi duzun guztia idazteko. Hortakoz dautzut emaiten ene absoluzionea orai beretik.\n4:57 PM, May 06, 2011\nmintzo zara esanez ez nuela erantzun zure galderei eta zuk aitzitik bai nire galdera hertsakor edo hertsiari.\nNola diren apreziationeak ze nik nuen ideia ezen erantzun nuela zure galdera guziei eta bestetik ez dut konprenitzen zergatik duzun kalifikatzen nire galderea nola hertsi edo hertsikor. Tira, apreziatione differenteak, agian zeren ez bait dugu elkar ezagutzen ondo plano personalean. Amaitzen nuen esanez "nik zeozer esana dut jada" eta hori zen ustez ze jada erantzun nuela zuri.\nBaina nahi baduzu -trankil gera zaitezean- erantzungo dut numeralki zure galderei orain.\n1) Zuk arazoak ditutzua euskal numeroekin?\nNik arazoak ba dauzkat numeroekin euskaraz, eta gehiago ezi inglesarekin zein hizkuntza hasi nintzen ikasten orain ez dela urte asko.\n2) Baietza bada, zein hizkuntzatan ikasi duzu egiten operazione matematikoak?\nNire ikasketak eginak ditut gaztelaniaz, nola lar ondo dakikezun. Bizkaitarra naiz eta 1945 urtean etorria mundura.\n3)Zein hizkuntzatan uste duzu ikasi dutela egiten operazione matematikoak 30 urtez peko euskaldun guziek?\nBarkatu baina uste dut oker bat egin duzula redaktionean ipinirik "30 urtez peko" noiz behar zukeen "30 urtez goitiko".\nOndo lar sobera dakikezunez baldin bazara behintzat Euskal Herriaz zeozertxu dakien bat, ba hori: gaztelaniaz batzuk nola nik eta besteok frantzesez; zureaz personalki ez dakit baina hemengoa bazara eta 30 urtez goitikoa bazara bietarik batean, gaztelania edo frantzesa.\n4) Iruditzen zaizuia ezen ikasi bazenu karkula matematikoak egiten zeure hizkuntzan eta ez mintzaira erdara batean, nola ikasten baitute iragan 200 urte huntan frantsesek oro, ukanen zenituzkela orain dituzun arazoak euskarazko numeroekin, ala uste duzu gobernatuko zinatekela euskal numeroekin hainbeste aisuraz eta erraztasunaz nola gobernatzen baitira beren sistema vigesimalarekin frantses hiztunak?\nXuxen ez dakit zer erantzun ze da mintzatzea buruz hypothesis bat. Baina uste dut ze problemea, baldin balego, litzatekela askoz txipiagoa eta batzutan inapreziablea ere, izanik gainera gu euskaldunok 60 millioko gizataldea mintzoz ginatekeela kasik monolinguea.\nBerriro diot ze uste nuela erantzuna nuela jada galdera hau ez banio ere ezarri numerorik, nola ikusi ahal duzu zeuk baldin reirakurtzen baduzu nik nuena, hobeto nizuna idatzi.\n5) Zein da zure ustez sakoneko arazoa, euskararen sistema vigesimala, ala adin batez goitiko (bai eta beheitiko) euskal hiztunen edukatione diglosikoa eta formazione matematiko erdalduna?\nNire aburuz biak dagoz elkarren ondoan interrelattionatuak. Gainera, aurreko galderan dago nire ustez jada erantzuna galdera hau.\n6) Balin uste baduzu numerazione vigesimala dela intrinsekoki disfuntzionala, nola duzu esplikatzen frantsesak hain aisa eta ederki moldatzea berenarekin, hura ere vigesimala izanagatik? Iruditzen zaizuia frantses hiztunak euskaldunak baino inteligenteagoak direla berez, ala uste duzu, nihaurk uste dudan bezala, ingurune linguistiko monoglota baten abantailak dituztelako gozatzen dutela sakonkiago eta zeharokiago barnatzen sistema vigesimala inolako arazorik gabe?\nHau galderea dago edo behintzat dagoke jada erantzuna aurretik ere eta lehenagoko erantzun generalean.\nAmaitzeko esan, jada kanpo zure galdera numeratu egiazki hertsigarriak eta direnak ahal direnak reduzitu generalki bat bakarrera, nituela jada galderok erantzunak. Hau ere da apreziatione kontua, Erroteta, seguru.\nEsperantzaz geratuko zarela trankil eta ere tenplau. Esan ere eskerrak zeren nauzun absolvitzen nire bakatu edo irresponsabilitate grave eta larriak.\nHalan da ze, ez nuela pensatuko baina nire okurrentzia horrek -nire ustez on horrek- sortuko zizula eta zidala horrenbeste enbarazu.\nBaina, nahi bazendu jakin zeozer gehiago ni ganik galdetu edo esan berriro trankil.\n10:44 AM, April 29, 2011\n5:21 PM, May 06, 2011\nIrakurri ondoren zure arrapostua lehen-lehenik eskerrak emaiten dauzkitzut zeren hartu duzun astia eta patxada ene sei galderei konpli eta zehatz erantzuteko. Diozu eze erantzun horiek nola-hala bilduak zeudela zure aurreko mezuetan, bainan aitor dautzut ezin konpara ditakela erantzun orokor bat kin erantzun zehatz eta preziso bat ene galdera horietako bakoitzari puntuz puntu emana, orain egin duzun manera argi eta konzisoan. Uste dut akort ziratekela nirekin onartzeko erantzuera biak --zure aurreko mezuetakoa eta oraingo honetakoa-- arrunt ezberdinak direla ikuspuntu horretatik eta bigarren hunetakoa estukiago eta zuzenkiago lotzen zaiola ene galdera sortari.\nArrazoin duzu ene errataz mintzo zarenean, ezen 30 urtez goitiko jendeak bainituen gogoan "30 urtez peko" izkribatu nuenean. Horra froga argi bat ni eta zenbakiak ez girela biziki untsa akomeatzen elgarrekin.\nZure galdera "hertsakor" adjektiboarekin kalifikatzen nuelarik ez nuen mendratu nahi den gutiena. Hertsakorrak ez duerran nahi baitezpada hertsi ez deus holako; erran nahi nuen bakarrik galdera hura zela, agizanez, biziki inportantea, kasik kapitala --hortakoz hertsakorra-- zeren zuhauren hitzen arabera ene arrapostutik dependituko baitzen zure ondorengo errefutazionearen nolakoa. Gure solasak aitzina egiteko ezinbestez edo baitezpada erantzun beharreko galderatzat zeneukala nahi nuen erran ene "hertsakor" hitz horrekin, ez besterik.\nZure erantzunaren mamiari berari dagokionez, zure hitzekin konfirmatzen dautzazu bururen buru nire hipotesia: euskaldun guzti gehienek --endemas adin batetik gorakoek-- arazoak dituzte euskal zenbakiekin zeren matematikak ikasi dituzten erdaraz, eta ez euskararen sistema numerala berez disfuntzionala edo retrogadoa delako eta inkapablea nozione matematikoak espresatzeko. Pondu horixe nahi nuen indagatu edo ikertu nire sei galderekin eta iduri zaut arrazoin emaiten dautazula zure arrapostu ederki artikulatuarekin.\nHorregatik beragatik dauzkitzut mila esker eta dautzut opa asteburu bat ezinago hobea.\n6:05 PM, April 29, 2011\n5:34 PM, May 06, 2011\nNire aldetik ere asteburu on zuri Erroteta nola ere edozeini eta batez ere irakurleei hon blog hau.\nBestetik eta utzirik ez geroraro baizik soil geroxeagorako esan ze euskarazko numerationea eta frantzesarena ez direla berdinak respektuz base nuneriko vigesimala edo hogeikoa. Nola bait dut dialogatu adiskide batekin frantzes numerationea da basatua hogeiko multiploetan soil bere goiko partean, 70etik gora eta, antza denez baina nahi dut hori verifikatu zuberotar adiskide batzuekin, ze 90tik 99ra da zerbait raro, mixto edo nola esaten bait litzateke xiberotarren artean drole.\nDuketelarik erabiltzen honakoak\n"larogeitahamar lau", ...\nzeina argiro ez da berdin.\nBerba batean ze dela harik 70 numeroa pleinki eta osoki doana eraikia 10en muntiploetan eta azken hamarkadan ere -tik 91 ki 99- dela desberdina tik euskarazko modua. Geratzen liratekeela hola soilik horrelakoak -daudenak kanpora tik systema dezimala- 20 numero soil tik 100.\nMathematikan, Erroteta, kasurako differentzia egiten da artean errore absolutua eta errore relativoa. Exemplu argigarri bat emaiteko baldin kalkulatzean distantzia tik Munitibar (Bizkaia) ki Eskiula (Bearnoa), eta baita distantzia dagoena tik Logroño hiria ki Helsinki hiria non baldin errorea balitz lehenbiziko distantzian (tik Munitibar ki Eskiula) errorea 26 kmrena eta baita balegoe errorea ere kalkulu estimativoan 26 kmtakoa (tik Logroño ki Helsinki), orudan litzateke legokeela bietan errore absolutua berdina baina ez horregatio errore relativoa konsideratzen litzatekeela ze bigarren estimationean edo kalkulutan quasik ez dagoela errorerik, litzatekeela ia kalkulu perfektua. Guzi hau esana dut, razonatuz intuitivoki, esateko zuri ezen bai baina ez, ez direla euskarazko numerationea eta fratzesarena berdinak baina ere "arras?" desberdinak. Zuk ezagutzen ahal duzu numeratione frantzesa "modu normal generalean" nola nik hala zerbaixka sakonago hobeki? Verifikatu ahal duzu, konfirmatuz edo denagatuz, hori hon numeroak tik 91 ki 99? Galdetzen dizut hori ze mintzo zara aski fermu buruz frantzes realitate numerikoa.\nEsan aurretik azkena' gogoratu ze ez nuela uste emango zidala neure okurrentzia mathematiko honek holako lorrik, lanik eta buruhausterik, non lirudikeen ari garela erabakitzen zeozer transzendental, baina soil da, izan da neure okurrentzia bat zein nik uste dut dela interesantea, polita eta inkluso izan ahal dena mesedegarria, ezar baledi praktikan inoiz. Ez duket pasatu beharko denbora luzea purgatorioan honako okurrentzia gaizto hori gatik, ez mesedez.\n5:46 PM, May 06, 2011\n“frantzes numerationea da basatua hogeiko multiploetan soil bere goiko partean, 70etik gora eta,”\nArrazoin duzu. Sistema frantsesa vigesimala da partzialki, ez osoki. Horretan badu desberdingoarik euskerarekin, bainan badu ere eite eta antza, preseski 70tik (ala 80tik?) gorako zenbakietan. (ikus http://es.wikipedia.org/wiki/Sistema_vigesimal).\nDiozu ere “ez direla euskarazko numerationea eta frantzesarena berdinak baina ere "arras?" desberdinak”.\nEnuzu akort. Arras ezberdinak balira frantsesak eluke sistema vigesimalaren herexa bihirik, bainan nola baduen ezin erran ditake arras ezberdinak direla, izatekotan badituztela ezberdintasun zenbait bainan orobat zenbait berdintasun. Gorago diotsutan web orrian erraiten da hunela: “Veinte (vingt) es el número base en francés.” (Wikipedia ez date menturaz jakintza-iturri fidagarriena, bainan bihoa halere aipuñoa)\nDiozu: “Zuk ezagutzen ahal duzu numeratione frantzesa "modu normal generalean" nola nik hala (sic) zerbaixka sakonago hobeki? Verifikatu ahal duzu, konfirmatuz edo denagatuz, hori hon numeroak tik 91 ki 99? Galdetzen dizut hori ze mintzo zara aski fermu buruz frantzes realitate numerikoa.”\nNik ezagutzen dut sistema frantsesa nola frantses mintzaira bera, erran nahi baita, doi bat, ez sobera azal eta ez sobera sakon, bainan aski untsa halere edoizein zenbaki armatu, ulertu eta karkulatzeko. Eta galdetzen baituzu, 91tik 99ra bitarteko zenbakiek hogei zenbakia dute oinarri, quatre vingt once-tik hasi eta quatre vingt dixneuf-eradino.\nEta bukatzen duzu zure mezua hitz hauekin:\n“Esan aurretik azkena' gogoratu ze ez nuela uste emango zidala neure okurrentzia mathematiko honek holako lorrik, lanik eta buruhausterik, non lirudikeen ari garela erabakitzen zeozer transzendental, baina soil da, izan da neure okurrentzia bat zein nik uste dut dela interesantea, polita eta inkluso izan ahal dena mesedegarria, ezar baledi praktikan inoiz. Ez duket pasatu beharko denbora luzea purgatorioan honako okurrentzia gaizto hori gatik, ez mesedez.”\n5:47 PM, May 06, 2011\nBitxi zaut nola zure proposamen libreari bestek libreki emanikako errefutazione batek ezartzen zaituen hola ulitxetan eta kilika. Bistan da okurrentzia bat izan dela zure partetik, eta okurrentzia bat baizik izan ez delako entseatu gara bere mentsak agertzera’ uste dugunok proposatzen duzun paradigmako kanbiantza hori hagitzez garestiagoa lizatela (sozialki eta praktikoki) ezi lekarzken balizko onurak. Nehork ez zaitu igorri purgatoriora haatik, eta salaketa hori iruditzen zaut viktimismo dorpe eta misplazatu bat, ezen guk egin dugun gauza bakarra izan da refutatu ––edo saiatu refutatzera–– zure proposamena, korteski bainan fermuki, iruditzen zaigulako badugulako horretarako dretxoa, blog hau denez geroztik eztabaidagune bat eta ez losintxategi bat.\nBainan zernahi izanik ere Euskal eta frantses sistema numeralen arteko eitea eta ahaidegoa, nik zure proposamenean kritikagarrienik kausitu dudana izan da zure abiapuntua bera, hots, erraitea euskaldunek arazoak dituztela euskal zenbakiekin zeren sistema vigesimala bera den arazogarri, eta ez zeren euskaldun gutiz gehienek erdaraz ikasi dituzten matematikak eta zeren gizarte diglosiko batean bizi diren zeinetan sistema dezimal nagusi batek bere interferentzia puxantak ezartzen dituen sistema vigesimal autoktono ahulagoaren gainean, nondik heldu diren gero euskaldun anitzen borrokak euskal sistema numeralarekin. Arazo horiek erdaren interferentziaren ondorioa direla frogatzeko aski duzu beharriak irekitzea eta ikustea (behatzea) nola edozein numero erraiteko ––kasu, ez operazione matematikoak egiteko!–– euskaldun anitz lerratzen diren erdarara neholako premiarik gabe, eta nola erraiten duten, konparazione, “liburu hori dosmilnuevean argitaratu da” edo “ni sortua niz soixantneufen”. Euskal sistema vigesimalaren ogena? Baduzu hoberik.\nErramun jauna, baldin zure proposamen numerikoa justifikatzeko baliatu duzun arrazoinamendu-moldea balia bazeneza gainerako arloetan, aisa hel zintezke kuestionatzera auzo erdaren berezitasun eta ezaugarriekin bat ez datozen euskal mintzairaren berezitasun eta ezaugarri berezkoak oro, zeren nola euskararen berezitasunak lehian ari diren erdarenekin eta nola mintzaira erdarak indartsuagoak diren gure euskara ahula baino, naturalki jarraitzen da hortik ezen gure gizarte diglosiko hunetan euskararen berezitasun linguistikoak beti edo usu izanen direla arazobide eta korapilo euskaldun diglosizatuentzat. Adibidez: euskarak nahi badu “ikusi zaitut” regimena baliatzea eta erdarek aldiz nahi badute “ikusi dizut” regimena inposatzea eukal hiztunaren burmuinean, hizkuntzak elgarrekin talkan ari diren gure gizarte diglosikoan regimen euskalduna arazobide izango da euskal hiztunarentzat eta gero eta zailago xuxen baliatzeko, ez ordean regimen hori berez delako retrogado edo inpraktikable bainan erdal regimenekin dagoelako talkan, lehia krudel horretan garaile ateratzeko mentura gutxirekin.\nOrobat adi bedi euskal sistema vigesimalaz.\n1:06 PM, May 02, 2011\n5:48 PM, May 06, 2011\n5:50 PM, May 06, 2011\n5:57 PM, May 06, 2011\nNahi ditut agertu numeroak frantzesez, lehenbiziko numeroak (zifra bakarrekoak, zifra bikoak eta lehenbizikoa hiri zifrakoa).\nNumerook dira niri eskainiak Maddi Irigoyen-ek (ezkondu aitzin Maddi Dissez) denak edo izan denak orai sartu den arte erretretan "maître de conférences de mathématiques" an "Université Paris 2". Nahi diot erran hemendik Maddiri erremersitzen dudala eta goraintziak ere ki bere senar Michel Irigoyen urruñar, lapurtarra. Erran gabe doa, Maddi, ze egin ahal duzula hemen blogean edozein kommentarioa okurritzen zaizuna hartuz ikuspegi mathematikoa edo linguistikoa. Eskerrak, berriro.\nHemen numeroak, Maddik eskainiak\nArratsalde on Erramun,\nLista osatzen dut, zerotik ehun arte :\n[bainan Suitzarrek eta Belgikarrek diote ERE : septante]\nsoixante et onze === (septante et un)\nsoixante-douze === (septante-deux)\nsoixante-treize === (septante-trois)\nsoixante-quatorze === (septante-quatre)\nsoixante-quinze === (septante-cinq)\nsoixante-seize === (septante-six)\nsoixante-dix-sept === (septante-sept)\nsoixante-dix-huit === (septante-huit)\nsoixante-dix-neuf === (septante-neuf)\n[Suitzan (ez Belgikan) erraten da ere : huitante edo octante]\nquatre-vingt-un === (huitante et un)\n(s-rik gabe "vingt"-tzat)\nquatre-vingt-deux === (huitante-deux)\nquatre-vingt-trois === (huitante-trois)\nquatre-vingt-quatre === (huitante-quatre)\nquatre-vingt-cinq === (huitante-cinq)\nquatre-vingt-six === (huitante-six)\nquatre-vingt-sept === (huitante-sept)\nquatre-vingt-huit === (huitante-huit)\nquatre-vingt-neuf === (huitante-neuf)\nquatre-vingt-dix (90) - Suitzan eta Belgikan : "nonante" diote ere\nquatre-vingt-onze === (nonante et un)\nquatre-vingt-douze === (nonante-deux)\nquatre-vingt-treize === (nonante-trois)\nquatre-vingt-quatorze === (nonante-quatre)\nquatre-vingt-quinze === (nonante-cinq)\nquatre-vingt-seize === (nonante-six)\nquatre-vingt-dix-sept === (nonante-sept)\nquatre-vingt-dix-huit === (nonante-huit)\nquatre-vingt-dix-neuf === (nonante-neuf)\nErraiten dit Maddik noiz diot eskatzen parte ahal duela ere blog hontan ondoko hau delarik ere despeditzen:\nAdos ! Ideia on bat baldin badut, emanen dut zure blogean, gogotik.\nBistan dena, mezu hau ere eman dezakezu blogean !\nKuraia on, eta laster arte,\n3:48 PM, May 07, 2011\n11:06 AM, May 09, 2011\nongi etorri blog hontara, hori lehenbizi.\nZure informationea da argigarria eta lagungarria nahi duenarentzat ikusi affaira hori zabalagotik, prespektiva handiagotik. Problematika hori ikusteko holistikoki edo behintzat holistikoago.\nInteresantea ere irakurtzea\n"Certains instituteurs, pour faciliter l'apprentissage du calcul, utilisent les formes\nanciennes (septante, octante, nonante) ; cette étrange méthode est même recommandée par les Instructions officielles de 1945"\nBa dut, Maddi, galdera bat zuri egitekoa ea zergatik deitzen dira textu hortan "les formes anciennes (septante, octante, nonante)"?\nOte dira forma zaharragoak (septante, octante, nonante) ezi oraingo erabiliagoak (soixante-dix, quatre-vingts, quatre-vingt-dix )?\n11:39 AM, May 09, 2011\nInteresatzen bazaizue hemen ikus dezakezue Aranaren zenbaki sistema:\n1:56 AM, May 10, 2011\nInvenzio hutsa diren arren, oso interesgarriak iruditzen zaizkit ordena superiorreko numeralak, beren konzisioagatik:\nanei = mil\nanbei = diez mil\nanirei = cien mil\nunei = un millón\nunbei = diez millones\nunirei = cien millones\nonei = mil millones\nonbei = diez mill millones\nonirei = cien mil millones\neidi (bat) = un billón\nHorietan unitatea ei da, esan nahi baitu "mila”.\nArtizkiek adierazten dituzte batekoak, hamarrekoak eta ehunekoak:\nn, nb, nir\nEta lehen vokalak biderkatzen ditu per 1000:\na = mil\nu = un millón\no = mil millones\n12:20 PM, May 10, 2011\nGilen eskerrak zuri behintzat nire partetik zeren duzu apportatzen ahal duzuna ikus dezagun hori affaira zabalago, esaterako historikokiago nola ere kommentatzen zuen akademiko Xabier Kintanak eta ere nola tratatzen den edo egiten zaion aurre horri handicap delako horri.\nBeterik date ea eman behar zaion irtenbiderik horri handicap horri edo behar den konsideratu dela ez-aski problematikoa edo ez duela merezi aritzea lan hortan uste izanik ba dugula non erabili gure energiak preferentzialki ezi arlo hortan.\nNik uste handicapa dagoela, baldin onhartzen bada badagoela zeren batzuk esango dute ezetz (esaterako igual Errotetak? edo Kintanak?, edo ...),\n30etik, ... , 39ra,\n50etitk, ... , 59ra,\n70etik, ... , 79ra\n90etik, ... , 99ra.\nBesteetan, beste numeroetan' ez dut uste dagoenik -de facto- horrenbesteko estropezurik euskaldun aktualen artean. 40tik, 60tik, 80tik aurrerako erabileran.


BELDUR BARIK BASAURI 2021eko LAN SARIDUNAK!!!\nBasauriko Beldur Barik lehiaketaren sari banaketa azaroaren 24an izan zen, arratsaldeko 19: 00etan, Marienean.\nAsier Iragorri Basauriko alkatea eta Isabel Cadaval berdintasun-zinegotzia izan ziren ekitaldia ireki eta sariak banatu zituztenak, eta arloko 1era2kain hezkuntza-programako taldeak aurkeztutako 7 lanen aurkezpena dinamizatu zuen, lehiaketako 3 kategorietarako:\n12-13 urte arteko kategorian:\nGORPUZ GUZTIAK DIRA POLITAK\n14-18 urte arteko kategorian:\nBELDUR BARIK 2021 BASAURI\nHauek izan ziren bideo irabazleak:\n1. kategorian, ¡\n!, Zuriñe Perezek eta Paula Tejedorrek egina.\n, Julen Otero, Adriana Viruega, Paula Martín, Adriana Rodríguez eta Naroa Sánchezek egina.\n, Oier Garrido, Jon Cormenzana, Diego Gross eta Xabier Gonzalezen\nBideoak baloratzeko eta lan irabazleak aukeratzeko, bakoitzak planteatzen duen indarkeria matxistaren azterketa hartu da kontuan, bai eta gazteek, neskek eta mutilek, desagerrarazteko agente aktibo gisa, aurre egiteko aurkezten dituzten jarrera eta proposamenak ere.\nAmaitzeko, Isabel Cadaval Berdintasun zinegotziak Beldur Barik jarrera sustatzeko eta indarkeria matxistaren aurkako konpromisoa erakusten jarraitzeko deia egin zien bertaratutakoei, baita azaroaren 25aren inguruko ekintzetan parte hartzeko ere, bai Bilboko manifestazioan, bai Basaurin egingo den azaroaren 27ko ekitaldian.\nZer berri patioan? Hausnarketa pizten ...\nAldaketa abian da !!! Lehen urratsak Kareaga Goikoa, Sofia Taramona eta Bizkotxaldeko lehen...\nEgunero izan dadin MARTXOAK 8 !!!\nBadaukagu hemen berdintasunerako eta feminismorako den data esanguratsua, martxoak 8a !!!...\nEgunez egun aukerak zabaltzen\nBagaude martxan 2022an abian jarritako ekimen berriekin LHko Kareaga Goikoa, Sofia Taramona eta...\nBasauriko Beldur Barik lehiaketaren sari banaketa azaroaren 24an izan zen, arratsaldeko 19:...\nPATIO INKLUSIBOEN INGURUKO ESPERIENTZIEN MAHAIA - 2021eko AZAROAren 4an\n2022az gero, 1era 2kain programak etapa berria hasiko du; hala, udalerriko Lehen Hezkuntzako...


Kale-inkesta: “Zer deritzozu ospitale inguruan aparkatzeko TAO jartzeari?” | Mondraberri Arrasateko Ataria\nHasiera Albisteak Kale-inkesta: “Zer deritzozu ospitale inguruan aparkatzeko TAO jartzeari?”\nKale-inkesta: “Zer deritzozu ospitale inguruan aparkatzeko TAO jartzeari?”\nArrasateko Udalak, hainbat herritarren parte-hartzearekin, aurreikusi du Ospitalearen, Elmako Etxeen eta Aldai inguruan TAO sistema jartzea.\n“Baliteke guretzat TAOarekin aparkatzea errazagoa izatea, bestela Arrasaten aparkatzea ezinezkoa da. Edozein domekatan etorrita, nekez aparkatu ahal da, auzo garaietan aparkatu behar”.\n“Baliteke txandakako TAOa baliagarria izatea. Oñatin TAO jarri zuten, eta hasieran jendea haserre zegoen, baina denboraren poderioz jendea moldatzen da. Errekauak egiteko, adibidez bankura joateko, TAOarekin aparkatzea errazagoa da, beti dago plazaren bat libre. Lehen hori ezinezkoa zen”.\n“Oso txarto, adibidez zer zentzu dauka Arrasateko Unibertsitatearen inguruan TAO jartzeak? Ikasleei erraztasunak eman behar zaizkie eta ez zailtasun ekonomikoa jarri. Han, TAO “malgua” da, hiru ordutan doakoa da, baina ikasleek unibertsitatean hiru ordu baino gehiago egin behar dituzte”.\n“Era berean, zer zentzu dauka TAO ospitale inguruan jartzeak? Agian anbulatoriora kontsultara datorren pazientearentzat baliagarri izan daiteke, baina egoera bestelakoa da, pertsona bat ingresatuta egotean, familia eta lagunak bisitan etortzean”.\n“Donostiako erresidentziako aparkalekuan ordaindu behar da, eta ondorioz pertsona bat ingresatuta izatean, bi egun, hiru egun, astebete,… ordaindu behar da parkinga. Gehiegizkoa da”.\n“Arrasatearrek osasun-zentrora oinez etor daitezke, ez ordea Oñatikoek, Bergarakoek, Antzuolakoek, Eskoriatzakoek, Aretxabaletakoek, Elgetakoek,… Gehiegizkoa litzateke hemen TAO jartzea”.\n“Hori egingo balitz, behintzat lehenago Debagoieneko Mankomunitatea kontsultatu beharko litzateke. Izan ere, horrek ez dagokio soilik Arrasateko Udalari. Ospitalea eskualde mailakoa da, eta baliteke alde horretatik Arrasateko biztanleek pribilejioa izatea”.\nInes Davila eta Agustin Zaragoza:\n“Ez genuen asmo horren berririk, nola jarriko dute TAOa? Langileontzat zein aparkaleku izango dira? Orain aparkatzeko plaza libreak daude, baina TAO jarriko balute, kotxe gehiago aparkatuko lukete Ospitale inguruan”.\n“Beharrezkoa da osasun-zentroan lan egiten dugunontzat aparkatzeko doako plaza nahikoak izatea”.\n“Pazienteentzat, beren familientzat eta beren lagunentzat TAO eragozpen bat izango dela uste dugu, erraztasun bat baino. Izan ere, pertsona ugari, giza mugikortasun arazoengatik, kotxean etorri behar izaten dute”.\n“Baliteke beste zona batzuetan, etxebizitza gehiagoko zonetan esaterako, TAO baliagarria izatea. Izan ere, jendeak kotxea askotan benetako behar barik erabiltzen dugu. Horregatik, herrien erdialdean aparkamendua nolabait erregulatu beharra dago”.\n“Donostian erietxean TAO jarri dute eta traba bat da. Zeinentzat da onuragarria? TAO bereziki oztopo izango litzateke larrialdi-zerbitzuetara datozen pertsonentzat. Gogoa senidearen edota lagunaren osasunean izan behar dute, ez TAO tiketaren iraungipenean”.


Haur eta gazteen bizipenak hizpide - hamaika telebista\nHaur eta gazteen bizipenak hizpide\nEgun batetik bestera haurrak etxean sartu genituen. Parkeetan ez zen oihurik aditzen, ez eta negarrik zein barre algararik eskoletako sarreretan… Baina haiek eman digute lezio handiena; egoera ez zen erraza eta nota altuarekin gainditu dute.\nEgia da denek ez dutela egoera berdin bizi: batzuk ez dute internetik izan eta klaseak jarraitzeko arazoak izan dituzte, beste batzuk denbora gehiegi igaro dute pantailaren aurrean gurasoak lanpetuta zeudelako. Hamaika bizipen bildu dituzte hilabete hauetan.\nGaurko saioan, Josean Villanueva Bernart Etxepareko orientatzaileak pandemia garaiak haurrengan izan duen eragina azalduko digu eta Nekane Lasa San Frantzisko eskolako zuzendariak ikasketen arloaz hitz egingo digu. Nerea Fillat gurasoak haurrez ahaztu garela nabarmendu digu, eta jakina, saio honetako protagonistekin hitz egingo dugu: Ibon, Erika, Ariane eta Oihan 9-10 urteetako haurrek egoera nola bizi izan duten kontatu digute.\nAltxa burua 2021-10-11\nZein eragin izan du pandemiak ingurumenean?\nAurrerapena | "Biodibertsitatea suntsitzen ari gara"\nLaister Altxa Burua saioaren estreinaldia Hamaika Telebistan!\nGasteizko Jazzaldiaren 45. edizioak musikaz jantziko du hiriburua\n12.000 lagun batu ditu EHZ festibalak Irisarrin\nGaurtik indarrean da Txik Txak garraio zerbitzu bateratua Ipar Euskal Herrian


2+2=5? -> MATE + MATE = LITERATURA?: EDERTASUNA\nPerfekzioaren ispilu. Perfekzioak huts egiten duenean ispiluak matematika egiten du. Horrelakoetan lasai galdetu ispiluari inguruetako ederrena zein den, ezer erantzun aurretik zure gorputzaren irudia islatuko baitu.\nLehengo astetik nuen buruan bideo eder hau erakutsi behar nizuela; urrezko zenbakiaren aurkezpena egin behar nizuela. Gaur José Antonio Moler matematikaria izan dugu institutuan, eta kontu interesgarri askoren artean urrezko zenbakiaz aritu zaigu hizketan.\nBideoa ikusteaz gain ariketa txiki bat proposatzen dizuet (etxean esan gurasoei edo anai-arrebei , edo inguruan duzuen edonori laguntzeko). Bi neurketa ariketa egin behar dituzue:\nZuen altuera eta zilborretik oinetarainoko distantzia neurtu. Eta egin bien arteko zatiketa.\nNeurtu ukalondotik eskumurreraino eta eskumuturretik hatz puntetaraino dagoen distantzia, eta egin bien arteko zatiketa.\nNeurketak eta zatiketak egin ondoren sartu blogean emaitzak. Ea zein diren lortzen ditugun zenbakiak! Ba ote du bakarren batek bideoan azaltzen den zenbakiaren antzik?\nIkerketa polit hau egiteko zuen laguntza behar dut. Lagunduko didazue?\nNi, Irati orain 12:40\nunai izuriaga 20 de enero de 2010, 20:13\n35 okondotik eta 15 eskumuturretik=35 zati 15=2,333333\n1 50 altueraz eta 91 zilborretik= 150 zati 91=1,648352\nIrati 21 de enero de 2010, 9:45\nOngi Unai! Zuk estreinatu duzu ikerketa, oso ongi! Alex bikiari neurriak hartu dizkiozu? Bai, badakit, bera altuagoa da, baina, ikertzea zer gertatzen den ikustea da. Ikusi al duzu bideoa?\nEa datu berriak iritsi ahala ondorioren bat ateratzeko gai garen! Alexen datuen zain gelditzen naiz.\nOihane Karrasko 21 de enero de 2010, 15:02\nNire altuera: 1,55 m\nZilborretik neurtutako altuera: 0,92 m\nBien arteko zatiketa: 1,684\nUkalondotik hatz puntaraino: 39 cm\nEskumuturretik: 17 cm\nBien arteko zatiketa: 2,29 cm\nUnaien datuetatik nahiko gertu nabil, ezta???\niraitz 21 de enero de 2010, 19:45\nnire altuera 1.54 zati zilborretik oinetara:0.92:1.639130435\nukalondotik atz puntaraino 37zentimetro eta eskumuturretik beatz puntarano 16zentimetro:2.3125\nMaite Goñi 24 de enero de 2010, 19:36\nHauek dira nire neurriak: ukondotik hatz puntetaraino, 40 cm eta eskumuturretik hatz puntetaraino 17. 40:17= 2.352cm\nNire altuera 1,47m; eta zilborretik oinetaraino, 0,9m. Bien arteko zatiketa=1.63333\nedurnee* 24 de enero de 2010, 21:41\nukondotik: 40,5 cm\neskumuturretik: 17,5 cm\nedurnee* 24 de enero de 2010, 21:42\nueeee! niri atera zait askoo! lehenengoa da kodotik?? :S\nIrati 25 de enero de 2010, 8:37\nAsko atera zaizu bai, Edurne; ongi egin al duzu zatiketa? Nik uste neurriak ongi hartu dituzula. Saiatu berriro zatiketa egiten.\nIrati 25 de enero de 2010, 8:48\nNi ere aritu naiz asteburuan neurriak hartzen. Etxeko guztienak bildu ditut:\nIrati:Altuera osoa: 180 cm\nZilborretik : 108 cm. Beraz, zatidura:1,67\nUkalondotik hatzetara: 43cm\nEskumuturretik: 18,5. Beraz,zatidura: 2,32\nEkaitz (anaia):Altuera osoa: 179,8 cm\nZilborretik :109 cm.Beraz, zatidura: 1,65\nUkalondotik hatzetara: 47cm\nEskumuturretik: 20,5.Beraz,zatidura: 2,26\nJoxe (aita): Altuera osoa: 181 cm\nZilborretik :108 cm.Beraz, zatidura:1,675\nUkalondotik hatzetara: 45,2cm\nEskumuturretik: 19. Beraz, zatidura: 2,39\nAxun (ama): Altuera osoa: 165,5 cm\nZilborretik: 101 cm.Beraz, zatidura:1.64\nUkalondotik hatzetara: 42cm\nEskumuturretik: 19. Beraz, zatidura: 2,21\nHementxe ba, etxeko datu bilketa, gutxi gorabeherakoa noski, tresneria oso ona ez baikenuen erabili. Lan txiki hau egin bitartean ongi pasa genuen eta... merezi izan du!\nHarrituta nago, Ekaitz; a ze beso luzeak dituzun!\nEkaitz 25 de enero de 2010, 18:00\nBai, pelotan ere saiatu nintzen, pelotarako palanka luzea behar baita, eta tira ezkerrerekin hainbestean moldatzen nintzen, baina badakizu eskuina motela. Hala ere, eskumuturretik hatz puntarartekoa ere luzea dut, dena proportzioan,jejeje. Mila esker jolasaren bidez horrelako irakaspenak emateagatik.\niraitz 26 de enero de 2010, 18:55\nesan diguzun bezala klasean nire altuera zati nire luzeera zilborretik behera da: 1.639\neta ukondotik eskumuturrera 0.29zentimetro eta eskumuturretik beatz puntara berriz 0.17 zemtimero zatiketa egin eta: 1.705\nia ia berdinak\nAnónimo 26 de enero de 2010, 22:35\nUkondotik eskumuturrera: 23 cm\nEskumuturretik hatz puntetaraino: 16 cm\nEzetz jakin nor naizen!!!!!!\npista bat emango dizut.\nzatiketaren zifrak batu eta birekin zatitu.\nZenbaki horrek nire izenaren lehen hizkia non dagoen alfabetoan esango dizu.\nIzenaren asmakizunaren tipoa berriro...\nAltuera eta zilborrarena ahaztu zitzaidan!!!\nAltuera: 1,54 m\nZiborretik oinetara: 0,97 m\nAmaren altuera:170 cm\nzilborretik oinetara 99cm 170/99=1,717171717\neskua:20 cm 29: 25= 1,45\nArreba nagusia:Altuera: 166cm\nzilborretik oinetara: 120cm 166:120=1,383333333\nUkalondotik eskumuturrera:28,5 cm\nArreba gaztea:128 cm\nzilborretik oinetara 70cm 128/70=1,828571429\nUkalundotik eskumuturrera: 6cm\nAita lotan zegoen eta ezin izan diot neurririk hartu.\nIrati 27 de enero de 2010, 8:33\nZoragarri! Mila esker jolasarengatik! Egunari irribarre zabal bat marraztu diozu! Ea hauetxek kontuan hartu ditudan pistak:\n- Ikasgelako norbait izan behar du, besoaren neurketan zegoen akatsa zuzendu duelako, eta hori klasean aipatu nuen (portzierto, dagoeneko zuzendu dut eta nik ere emango ditut neurri berriak).\n- Bi arreba ditu eta ez da oso altua (Oraindik hazteko nahikoa denbora baduzu!)\n- Mutila da noski, arrebak dituelako...\n- Testua txukun idatzia dago, euskara akatsik gabe.\n- Zatiketaren zifrak batzean baturak 20 ematen du. Beraz, erdia 10 da.\n- Eta... a, b, c, d, e, f, g , h , i... eta hamargarrena J!!!!\n- mmmmmmmmmmmmm.... akaso JOSU!\nBejondeizula Josu, eta mila esker!\nMaite Goñi 28 de enero de 2010, 7:07\nKaixo!!! Zer moduz Irati????\nNi hemen, neurriak ematen!!!:\nukondotik eskumuturrera, 24cm eta eskumuturretik hatz puntetaraino, 17cm.\nHauen bien arteko zatiketa 1.411764705882353 ematen du.\nBeno, gero arte!!!!\nmaite zubillaga 28 de enero de 2010, 21:05\nzilborretik oinetarako distantzia:69cm\nukondotik eskumuturrerako distantzia:23cm\neskumuturretik behtz puntetarainoko distantzia:17cm\nJosu 28 de enero de 2010, 21:46\nAsmatu duzu!! bai neu nintzen. Ez dakit beste lagunak honetan arituko ote ziren, baina saiatzen denak lortzen du!


Izena: Trianoko trena\nEraikintza Data: 1865\nTriano burdinbidea Bizkaiko Aldundiak eraiki zuen, foraltasunak bideen gaineko eskumena ematen ziola argudiatuta. Erabaki horrek oso ondorio garrantzitsua ekarri zuen: foru organoak mineralaren ekoizpenari lotu zitzaizkion, baina trenerako nahiko tarifa egonkorrak ezarri zituzten, meategien unean uneko egoera eta abagunea kontuan hartu gabe. Trena zerbitzu publiko legez sortu zen eta, ondorioz, ez zen enpresaren ikuspegitik ustiatu; haatik, XIX. mendean zehar uneoro oso trenbide errentagarria izan zen. Gainera, bere tarifak meategietako gainerako trenentzako erreferentzia bilakatu ziren.\nBurdinbideak Linea 1865ean inauguratu zen; trafikora 8 km trenbide ireki ziren. Ibilbideak Nerbioi ibaiak Galindorekin bat egiten duen puntua (San Nikolasko kaiak) eta Ortuella lotzen zituen, Triano inguruan. Handik Ortuellaraino bertaraino minerala oso bide kaskarretan barrena garraiatzen zen, 1867an kontzesioaren betebeharrak betetzeko eraiki zen plano inklinatuak huts egin zuelako. Foru Aldundiak, azkenean, Ortuella eta Gallartako goiko aldea lotuko zituen errepide bat eraikitzea erabaki zuen.\nKarlistaldiaren aurreko urteetan (artean Trianokoa zen meategietako tren bakarra) kargaleku bakarra zeukan, baina, hala eta guztiz ere, 1865 eta 1872 artean garraiatu ziren tonen bolumena bizkaitar produkzio guztiaren %60 izan zen.\n90eko urteetan linea honi bi luzapen egin zitzaizkion. Lehenengoa "Alonso Millanen bide estua" esaten zitzaiona izan zen: 0,60 m zabal zen (Trianokoak 1,65 m zeukan), eta Aldundiaren trenbidearen adarra izan zen. Hura eraikitzeko motibo desberdinak izan ziren: alde batetik, kontzesioaren terminoak oso-osorik betetzeko asmoa zegoen eta, horren arabera, trenbidea Ortuellatik haratago joango zela aurreikusita zegoen; beste aldetik, atzerriko konpainiek egindako trenbideekin lehiatu beharra zegoen, horiek meatokietaraino bertaraino hurbiltzen ari baitziren. Alonso Millanen zabalera estuko burdinbideak Trianoko meategietara gerturatu ahal izatea ekarri zuen; 3,7 km luze zen, eta 1891n inauguratu zuten. Linea hark 16 bagoi zeuzkan, bagoi bakoitzean 3,5 tona eramateko gaitasunarekin.\nAitzitik, Trianoko trenbidea osatu zuen adarrik garrantzitsuena Somorrostroko Memerearaino luzatu zuena izan zen. Lineak, orduan, 12,8 km-ko ibilbidea lortu zuen. Azken zati hori 1892an ireki zitzaion trafikoari, aurretiaz "Triano Iron Ore" konpainiarekin kontratu bat segurtatu eta gero, zeinak Lorenza, Confianza eta Petronila meategiak ustiatzen zituen, Las Carrerastik gertu. 80ko urteen amaieran makineria azkarragoa jarri zuten, eta bidaiarien garraioa ere sustatu zen. Azkenik, 1892an linea hori eta Bilbo-Portugalete burdinbidea lotu ziren, trafiko konbinatua garatzeko asmoarekin.\n1914 eta 1926 bitartean, meategien ustiapena gainbehera hasi zen eta, ondorioz, trenbideak ez zuen gastuak ordaintzeko lain irabazten: 1917tik aurrera defizitarioa zen. Urte txarrak bata bestearen atzetik etorri ziren, harik eta 1941ean linea RENFEn integratzen den arte. 40ko urteetan RENFEk linea elektrifikatu egin zuen. 1960 aldera, meategi nagusiak agortu ondoren, burdinaren garraioa desagertu egin zen, eta gaur egun trenaren zeregin nagusia aldirietakoa da, nahiz eta merkantzia batzuk ere garraiatzen diren, batez ere Ortuella aldean.\nOrtuellako udal esparruan bi multzo garrantzitsu aurki daitezke: batean 1892an, linea luzatu zen urtean, eraiki ziren geltoki berria eta biltegia daude. Beste multzo arkitektonikoa geltoki zaharrarena da, gaur egun etxebizitza diren bi eraikinez osatua.


Sukaldaritza gozoan zentratutako Pastelgintzako Oinarri eta Teknikak\nHURRENGO EDIZIOA 2022KO MAIATZAEAN HASIKO DA\nGozogintzako oinarrizko prestaketen berrikuspena:\nGailetak, gailetak eta xehatuak, krematsuak eta ganacheak eta moussak eta aparrak\nKlasiko berrituak postre formatuan platerean.\nMousses, izozkiak, kremak, gailetak eta ganacheak\nMenu gozoa garatzea.\nIkasturtean zehar, talde bakoitzak, 3 edo 4 ikaslek osatuta, ikastaroaren azken astean zerbitzatuko diren 6 paseko dastatze menua egingo dute.\nESKOLA EPEA: 2022ko maiatza\nKOPURUA: 16 ikasle\nIZEN-EMATEA: izen-ematea irekita egongo da abendutik aurrera.\nHurrengo 4 asteetan zehar ikasleak taldeka banatuko dira eta menu gozo bat garatuko dute.\nProgramak 2.775 euroko prezioa izango du eta honela ordainduko da:\n• Gainerako % 60a, hau da, 1.575 euro, programa hasi baino bi aste lehenago.\nPertsona interesatuek online izen ematea egin eta inskripzio tasaren ordainketa egin beharko dute. Ikasleek honako hauek bete eta posta elektronikoz (admisiones@bculinary.com) helarazi beharko dituzte:\nAstelehenetik ostiralera\tde 15:30 - 20:30h\nSUKALDARITZA GOZOAN ZENTRATUTAKO PASTELGINTZAKO OINARRI ETA TEKNIKAK IKASTAROA egitea interesatzen zaizu?


Lointek Gernika - Mersin Yenisehir, zuzenean ETB4n eta eitb.eus-en\nBizkaiko taldeak asteazken honetan (20:00) ekingo dio Turkiako taldearen aurkako Eurokopako kanporaketa gogorrari.\nLointek Gernikako jokalariak Mari Lopez entrenatzailearekin batera. Argazkia: Lointek Gernika\nLointek Gernikak aurrera egin du Eurokopan\nLointek Gernikako jokalarientzat ezustekoa izan zen Eurokopako hurrengo fasera sailkatzea\nLointek Gernika, beste emaitzen zain Europan aurrera egiteko\nLointek Gernika Bizkaiak asteazken honetan hasiko du Eurokopako play-offetako lehen kanporaketa (20:00), eta Turkiako CBK Mersin Yenisehir talde indartsua izango du aurrez aurre Malosten jokatuko den neurketan.\nMario Lopezek zuzentzen duen taldeak ezusteko sari gisa jaso du Eurokopako bigarren faseko lehen txanda hau, aurretik jokatutako multzoen fasean txapelketatik kanpo ikusi baitzuen bere burua, sei partidatan bi garaipen bakarrik lortu ondoren.\nBizkaiko taldeak oso aurkari gogorra gainditu beharko du; izan ere, Poloniako Lublin eta Gorzow eta Bielorrusiako Horizont taldeen aurka multzoen fasean jokatutako norgehiagoka guztiak aise irabazi zituen (6-0).\nBien bitartean, Gernikaren balantzeak (2 neurketa irabazi eta 4 galdu) argi uzten du Turkiako taldea faborito izango dela kanporaketa honetan.\nMersin taldeko jokalarien artean nabarmentzekoak dira Tiffany Hayes antolatzailea (18,7 puntu, 6,8 asistentzia eta 23ko balorazioa lehen fasean) eta Kristine Anigwe pibota (1,93 m; 14 puntu, 13 errebote eta 20,3ko balorazioa).\nShavonte Zellous eta Yvonne Turner hegalekoek eta Temi Fagbenie barruko jokalariak osatzen dute hasierako bostekoa. Horrez gain, Esra Ural (1,98 m) eta Quanitra Hollingsworth (1,97 m) pibotek ere ekarpen handia egiten diote taldeari.\nNeurketa ETB4n eta eitb.eus-en izango da ikusgai, 20:00etatik aurrera.


42/2015 FORU DEKRETUA, uztailaren 1ekoa, maiatzaren 24ko 174/1999 Foru Dekretuak onetsi zuen Pertsona Fisikoen Errentaren gaineko Zergaren Erregelamendua aldatzen duena.\n358/2015 FORU AGINDUA, ekainaren 19koa, Gizarte Politiketako kontseilariak emana, Teresa Hualde Manso andrea, Nafarroako Kontsumoko Arbitraje Batzordeko burua, kargutik kentzen duena, berak eskatu baitu, eta María Antonia Sesma Vea andrea Nafarroako Kontsumoko Arbitraje Batzordeko buru izendatzen duena.\n625/2015 EBAZPENA, uztailaren 20koa, Lurraldearen Antolamenduaren, Mugikortasunaren eta Etxebizitzaren zuzendari nagusiak emana, “Erripagaña” Udalez gaindiko Plan Sektoriala aldatzeko espedientea onesten duena. Espedienteak Iruñeko H-2.3.1, H-2.3.2 eta H-2.3.3 lurzatiak ukitzen ditu, eta I. Banaketa eremuaren Konpentsazio Batzordeak sustatu du.\n386/2015 EBAZPENA, uztailaren 22koa, Hezkuntza Baliabideen zuzendari nagusiak emana, irakaskuntzako erdi eta goi mailetarako 2014-2015 ikasturteko beka eta laguntzen deialdi orokorra behin betiko ebazten duena.\n220/2015 EBAZPENA, ekainaren 12koa, Vianako Printzea Erakundea-Kulturako zuzendari nagusiak emana, Abaurrepeko (Nafarroa) San Martin parrokia eliza izeneko monumentua ondasun inbentariatu deklaratzen duena.\n221/2015 EBAZPENA, ekainaren 12koa, Vianako Printzea Erakundea-Kulturako zuzendari nagusiak emana, Gerezko (Nafarroa) San Sebastian eliza izeneko monumentua ondasun inbentariatu deklaratzen duena.\n253/2015 EBAZPENA, maiatzaren 29koa, Giza Baliabideen zuzendari nagusiak emana, “Derrigorrezko Bigarren Hezkuntzako ikasleen ohitura eta balioen garapen mailarako adierazleen sistema” argitaratzea onesten duena.\nEKONOMIA, OGASUN, INDUSTRIA ETA ENPLEGU DEPARTAMENTUA. Nafarroako Eraldaketarako Nekazaritza Sozietateen Erregistroa.\nAdministrari-ofizial izateko lanpostua betetzeko oposizio-lehiaketa. Deialdia\nUdalaren mahaiak eta aulkiak maileguan ematea arautzen duen udal ordenantza. Behin betiko onespena\nEskumenak Tokiko Gobernu Batzarraren esku uztea\n(20150484) Ebazpena: Tokiko Gobernu Batzarra\nGizarte gaien arloan eskudantziak bertze baten esku uztea\nAldaketa, Lizentziak eman, hirigintzan bertzelako jarduketak egin eta kontrolatzeko administrazio jarduerak egiteko tasak eta irekitzeko lizentziak eman edo kontrolatzeko administrazio jarduerak egiteko tasak arautzen dituzten ordenantza fiskaletan. Behin betiko onespena\nUdal Planeko (U.E.-2.1) determinazio xehakatuen aldaketa.\nAlkatetzaren eginkizunak beste baten esku uztea\n2. poligonoko 271 eta 1278. lurzatien xehetasun azterlana. Behin betiko onespena\nIrurtzungo Udalaren Hirigintza Planeko hirigintza araudia\neta planaren aldaketak\n2015eko plantilla organikoa. Behin betiko onespena\nUdalkideen ordainsariak eta bilkura-sariak\nAldaketa, Longidako eraikuntzaren eta urbanizazioaren gaineko udal ordenantzan. Behin betiko onespena\n1. aldaketa 2015eko aurrekontuan. Hasierako onespena\n2015eko aurrekontua. Behin betiko onespena\nOrdenantza, Udalaren eskumeneko landabideen erabilera arautzen duena\nGobernu Batzarraren izendapena eta eskuordetza\nEnplegua sustatzeko laguntzen deialdia arautzen duten oinarriak, 2014ko urriaren 1etik 2015eko irailaren 30era arte gauzaturiko kontratuentzat. Onespena\nAlkatetzaren 21/2015 Dekretua, ekainaren 26koa\n0-3 urtekoendako Haur Eskola arautzen duen ordenantzaren aldaketa. Behin betiko onespena\nDeialdia, hondakinak kudeatzeko teknikari izateko lanpostu bat oposizio-lehiaketa murriztuaren bidez betetzeko. Izendapena\nOrdenantza, Alokairu sozialeko bi etxebizitzak esleitzeko irizpideak eta haien funtzionamendu eta erabilera arauak ezartzen dituena. Behin betiko onespena\nIRUÑEKO LEHEN AUZIALDIKO 3. EPAITEGIA\nEdiktua. 920/2014 prozedura\nEdiktua. 968/2014 prozedura\nIRUÑEKO LAN ARLOKO 2. EPAITEGIA\nJakinarazpen ediktua. 28/2015 ofiziozko prozedura\nKaleratzeak/Kargu-uzteak oro har, 913/2014 prozedura\nJakinarazpen ediktua. 866/2013 prozedura arrunta


Arraguako Jai Batzordeak prest ditu auzoen festetan lehena : Oarsoaldeko Hitza\nArraguako Jai Batzordeak prest ditu auzoen festetan lehena\nAsteburuan hainbat ekitaldi egin ondoren, egitarauko jarduera nagusiak datorren ostiraletik igandera bitartean egingo dituzte.\nFrontoi ingurua festaren gune neuralgikoa izango da.\nPasa den asteburuan hainbat ekintza –truk txapelketa, bertso afaria eta futbol txapelketa— egin ondoren, Arraguako festak prest ditu auzoko jai batzordeak. Txupinazoa ostiral arratsaldean botako dute, Aldeguna elkartearen paretik, eta hortik aurrera, Arragua festan murgildutako eremua izango da. Honakoa izango da egitaraua:\nHilak 17, ostirala\n14:00etan: Jubilatuentzako bazkaria, Aldeguna elkartean.\n18:00etan: Txupinazoa, Aldeguna elkarteko atarian. Agurra dantzatu ondoren, kalejira egingo dute, Lartaungo txistulariekin, dultzaineroekin, buruhandiekin eta Oiartzungo erraldoien konpartsarekin.\n19:00etan: Gorriti Show. Poniak eta bigantxak haurrentzako.\n20:00etan: Elkarretaratzea frontoian hasi eta auzoan zehar. Jarraian, bertan afaltzeko aukera egongo da.\n22:00etan: Elektrotxufla, aspertu arte.\nHilak 18, larunbata\n10:00etan: Diana, trikitilariekin.\n11:00etan: Haurtzaro Dantza Taldearen ikuskizuna frontoian. Taldea Aldeguna elkartetik aterako da, eta kalejiran joango da frontoiraino.\n14:00etan: Herri bazkaria. Zozketa, sariak, bingoa…\n19:00etan: Danborrada, Pasai txarangaren laguntzarekin, auzoko artisten eskutik. Ondoren, afaltzeko aukera.\n22:00etan: Dj Xab, nekatu arte.\nHilak 19, igandea\n10:00etan: Diana Lartaungo txistulariekin.\n10:30ean: Pilota partidak, Oiarperen eskutik. Herriko gazteen arteko lehia.\n11:00etatik 13:30era eta 15:30etik 18:00etara: Jolas parkea eta puzgarriak.\n11:30ean: Haur jolasak.\n12:00etan: Batukada tailerra.\n17:00etan: V. bizkotxo txapelketa. Ordu horretarako bizkotxoak entregatu behar dira.\n18:00etan: Kutxaka, haurrentzako ikuskizuna.\n19:00etan: Txokolate jatea, bizkotxoen dastaketa eta sari banaketa. Ondoren, Zezensuzkoa dantzatuko dute, festei agur esateko.